text:
Franz Ferdinand han Austrya
Hi Franz Ferdinand (18 Disyembre 1863 – 28 Hunyo 1914) amo an usa ka arkoduko han Austrya-Este, Austro-hungaryano ngan Prinsipe han Hungarya ngan Bohemya, ngan tikang 1889 kutob ha iya kamatay, hiya an tagapagmana kunta han trono han Austro-hungaryano. An pagpatay ha iya ha Sarajevo amo an nagduso han pagpasabot hin gyera han Austrya-Hungarya ha Serbya. Nagurugop an mga kaalyado han Austrya ngan Hungarya ngan an mga nasod nga kaalyado han Serbya nga gintikangan han gyera pankalibutan I.


c: text/html

text:
Pag-aram
- Mayda impormasyon hini nga artikulo nga aada han Iningles nga bersyon nga angay ighubad ha Winaray
- Mayda impormasyon hini nga artikulo nga aada han Kinatsila nga bersyon nga angay ighubad ha Winaray
An edukasyon o pag-aram nanginginlabot han pagtutdo ngan pagtuon hin mga ispisipiko nga mga abilidad ngan pati gihapon an pagpasa hin kinaadman, maupay nga pagdesisyon ngan maupay nga pagkadukwag nga kaaram. Iton pulong nga edukasyon tikang han Kinatsila nga educación nga tikang liwat han Linatin nga educere "paggiya, pagdara" o educare "paghimo, pagtutdu". An pag-aram mayda komo usa han mga aspeto hini an pagpasa hin kultura tikang hin henerasyon ngadto hin henerasyon. "Idukasyun" o Edukasyon (Iningles:Education/Knowledge) parihu la ; aram ; kina-iya ; buut ; sulud han utok
Mga sumpay ha gawas[igliwat | edit source]
- Education at the Open Directory Project
- Educational Resources from UCB Libraries GovPubs
- UNESCO Institute for Statistics: International comparable statistics on education systems
- OECD education statistics
- OECD Education GPS: a portal on education statistics and policy analysis
- Child and Teacher Educational from Kireet Joshi
- Planipolis: a portal on education plans and policies
- IIEP Publications on Education Systems

robotstxt: allowed

filter: keep


text:
Kaarangay:Sinirangan nga Kabisay-an
Mga ubos-nga-kaarangay
Ini nga kaarangay mayda han mga nasunod nga 7 nga mga ubos-nga-kaarangay, tikang hin 7 nga kabug-osan.
B
- ► Baranggay: Sinirangan nga Kabisay-an (34 P)
- ► Bungto ha Eastern Samar (23 P)
- Bungto hin Sinirangan nga Kabisay-an (1 C, 40 P)
I
- ► Isla hin Sinirangan nga Kabisay-an (1 P)
P
- Probinsya hin Sinirangan nga Kabisay-an (6 C, 6 P)
S
- ► Syudad hin Sinirangan nga Kabisay-an (4 P)
Mga pakli ha kaarangay nga "Sinirangan nga Kabisay-an"
An mga nasunod nga 11 ka mga pakli aada hini nga kaarangay, tikang hin 11 nga kabug-osan.


text:
Tajo
An Tajo (Kinatsila: Tajo [ˈtaxo]; Pinortuges: Tejo [ˈtɛʒu]; Linatin ngan Iningles: Tagus; Kahadto nga Griniyego: TάYoς Tagos) amo an gihalaba-i nga salog han Península Ibérica. Ha Espanya 1,038 km (645 mi) an kahalaba hini, 716 km (445 mi), 47 km (29 mi) ha daplin han katubtuban han Portugal ngan Espanya ngan 275 km (171 mi) ha Portugal, nga diin nasulog ini ngadto han Kalawdan Atlantico harani ha Lisboa. An kahaluag han kwenka hini 80,100 square kilometers (30,927 sq mi) (an ikaduha nga gidakoi ha Peninsula Iberica sunod han Duero). Gin-gagamit an Tajo han dako nga bahin han pagsulog hini. Damo nga mga dam ngan mga pag-diversyon naghahatag hin maiinom nga tubig ha kadam-an han butnga nga Espanya, upod han Madrid, ngan ha Portugal, samtang mga dinosena ka mga estasyon hidroelektriko naghihimo hin koryente elektrika. Ha mga butnga han mga dam, nasunod ini hin nahuhuot nga pagsulog, kundi katapos han Almourol nasulog ini ngadto hin haluag nga alluvial nga siong nga masurong magbaha. Ha ganghaan hini mayda dako nga estuaryo nga diin an syudad han Lisboa nahamutang.
An gintitikangan han Tajo amo an Fuente de García, didto ha Montes Universales, Sistema Ibérico, Sierra de Albarracín Comarca. An tanan nga mga salog nga nadugtong hini nadugtong han Tajo tikang han tu-o (amihanan) nga pangpang. An dagko nga mga syudad nga gin-aagi-an han sulog han Tajo amo an Aranjuez, Toledo, Talavera de la Reina ngan Alcántara ha Espanya, ngan an Abrantes, Santarém, Almada ngan Lisboa ha Portugal.
Sulod
Sulog[igliwat | edit source]
Ha Espanya[igliwat | edit source]
An syahan nga kilalado nga bungto dida han Tajo amo an Sacedón. Unhan han Aranjuez nahadugtong dinhi an gin-kombina nga pagsulog han Henares ngan han Tajuña. Unhan han Toledo nahadugtong an salog han Guadarrama. Ha iraya han Talavera de la Reina nahadugtong dinhi han Alberche. Ha Valdeverdeja amo an iraya nga dapit han halaba nga iraya nga reservoir nga amo an Embalse de Valdecañas, nga diin unhan hini amo an Embalse de Torrejon, nga diin ngadto an pagsulog han Tiétar, ngan han padagat o ubos nga reservoir, an Embalse de Alcántara ngadto diin an pagsulog han Alagón ha ubos nga bahin.
Ha Portugal[igliwat | edit source]
Katapos han paghimo han katubtuban han nasod, nasakob an sulog ha Portugal, nga naagi ha Vila Velha de Ródão, Abrantes, Constância, Entroncamento, Santarém ngan ha anVila Franca de Xira ha igbaw hin halaba nga suok nga estuary nga diin an syudad han Lisboa nahamutang dida han ganghaan. Nasalipdan an estuary han Reserva Natural do Estuário do Tejo. Ada gihapon an gihalaba-i nga tulay nga natabok han salog, an Tulay Vasco da Gama, nga mayda bug-os nga kahaluag hin 17.2 ka km ((10.7 ka mi) nga amo an gihalaba-i nga tulay ha Europa.
An mga Portuges nga rehiyon han Alentejo ngan Ribatejo gin-ngaranan tikang han salog. Alentejo, tikang han Além-Tejo ("Unhan han Tajo"), ngan Ribatejo, tikang han Arriba-Tejo (daan nga paagi han pagsiring nga "Igbaw nga Tajo" o "Iraya nga Tajo"). Mayda kanal ngan aqueduct ha butnga han Tajo ngan han Salog Segura.
Heyolohiya[igliwat | edit source]
An padagat o ubos nga Tajo nahamutang hin fault line. In slippage ha daplin hini nakadangat hin damo nga mga linog, nga an mga dagko hini amo an mga linog han 1309, 1531 ngan 1755.[1]
Kaagi[igliwat | edit source]
An Pepper Wreck ngaran hin nalunod nga barko nga natad-an ngan gin-ukab dida han ganghaan han Salog Tajo tikang han 1996 tubtob 2001.
Mayda gihapon ini pagkabalor ha estratehiya han mga imperyo Espanyol ngan Portuges, kay amo ini an nabantay han tikadto ha Lisboa. Pananglitan, han 1587, hi Sir Francis Drake hinmarani hin diri la maiha han salog katapos han iya malinamposon nga pagsalakay ha Cadiz.[2]
An Tajo ha awit ngan sumat[igliwat | edit source]
An Tajo usa nga dako nga salog, ngan nahihinumdoman ini ha mga awit ngan sumat han mga Portuges. Usa nga sikat nga fado nga kanta ha Lisboa nasiring nga samtang an mga tawo nalalagas, bata la gihapon an Tajo ("An ak buhok nabusag, batan-on pirmi an Tajo"). An magsusurat nga hi Fernando Pessoa, nagsurat hin siday nga natikang: "Mahuruhusay an Tajo kaysa han salog nga nasulog han ak barrio...."[3]
An siday ni Richard Crashaw nga "Saint Mary Magdalene, or the Weeper" (Santa Magdalena o an Nagtatangis) nagyayakan han "Bulawan" nga Tajo nga naruruyag han luha nga daw salapi ni Maria Magdalena. Ha klasikal nga siday, an Tajo kilalado tungod han mga baras nga nagdadara hin bulawan (Catullus 29.19, Ovid, Amores, 1.15.34, Juvenal, Satires, 3.55, etc.
Kitaa gihapon[igliwat | edit source]
Mga tigaman[igliwat | edit source]
- ↑ Hobbs, William Herbert (1907). Earthquakes: An Introduction to Seismic Geology. NewYork: D. Appleton and Company. pp. 142–144. Downloadable Google Books
- ↑ Garrett Mattingly, The Armada, 118-119
- ↑ Pessoa, Fernando; Richard Zenith, Translator (1999). Fernando Pessoa and Co.: Selected Poems. Grove Press. pp. 55. ISBN 0-8021-3627-3, 9780802136275.
Mga koordinado: 40°19′11″N 1°41′51″W / 40.31972°N 1.69750°W


text:
Nicolas Sarkozy
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Nicolas Sarkozy, nga natawo ha ngaran nga Nicolas Paul Stéphane Sarközy de Nagy-Bocsa han Enero 28, 1955 ha Paris, Fransya, usa nga Franses nga politiko nga amo an ika-23 nga presidente o mangulo han Fransya. Komo Presidente, hiya amo gihapon in ex officio nga Igkasi-Prinsipe han Andorra ngan amo an Gran Maestro han Franses nga Légion d'honneur.
Hiya an namumuno han UMP, ngan hiya an na-elihir o napili nga Presidente han Republika Franses han Mayo 6, 2007 katapos han pagpirde han kandidato han Partido Sosyalista nga hi Ségolène Royal dida han 2007 nga pinili-ay, ngan nagtikang hiya han iya pagkapresidente dida han Mayo 16. Napirdi hiya dida han 2012 nga pinili-ay ngan ginsundan hiya ni François Hollande.
Kilalado hi Sarkozy tungod han iya pagkakonserbador ha balaod ngan pagpatadong nga mga butang ngan han iya pagkaruyag hin bag-o nga modelo hin ekonomiya para han Fransya, ngan naghimo hiya hin mga suhestyon nga an nasod magkaada hin mas liberalisado nga ekonomiya, nga magkuha hin pagsubad tikang han Amerikano ngan British nga mga ehemplo. Hiya an nag-alagad nga Ministro han Interior han Fransya tubtob Marso 26, 2007. An iya agnay nga Sarko gin-gamit han mga nasuporta ha iya ngan han mga natipa ha iya.
Mga sumpay ha gawas[igliwat | edit source]
- Websayt han UMP, an partido ni Sarkozy
- Nicolas Sarkozy–Opisyal nga websayt
- Supporters de Sarkozy–Opisyal nga websayt han mga nasuporta kan Nicolas Sarkozy
- Angay ighubad
- Mga turók
- Fransya
- Biyograpiya
- Politika
- Mga Mangulo han Fransya
- Mga Franses nga ministeryo han interior
- Mga api han Union pour un Mouvement Populaire
- Mga candidato para han Franses nga pinili-ay han pagkapresidente, 2007
- Mga alumni han Sciences Po
- Mga Franses nga Katoliko Romano
- Mga Katoliko Romano nga politiko
- Mga mulupyo han Paris
- Mga Hungarian-Franses nga mga tawo
- Mga nobilidad Hungaryo
- Mga etniko nga Hungaryo nga mga politiko ha gawas han Hungarya
- Mga natawo han 1955
- Mga buhi nga tawo


text:
An Syudad han Baguio (ha Ilokano: Ciudad ti Baguio) usa nga syahan nga klase nga urbanisado hin duro nga syudad ha amihanan nga Luzon han Pilipinas. Gintukod an Syudad han Baguio han mga Amerikano han 1900 ha nahamutangan hin Ibaloi nga baranggay nga an ngaran Kafagway. Ginpili an Syudad han Baguio han Philippine Commission nga amo an Summer Capital han Pilipinas dida han Hunyo 1, 1903 ngan gin-incorporar ini nga syudad han Philippine Assembly dida han Septyembre 1, 1909. Mayda mansyon hin presidente, pati gihapon mga opisina han korte suprema ngan balaodnon (lehislatura) ha Baguio. An Baguio amo an lingkoranan han gobyerno han Administratibo nga Rehiyon han Cordillera. An ngaran han syudad tikang han pulong nga bagiw ha Ibaloi, an lumad nga yinaknan han Rehiyon han Benguet.
Sumala han census han tuig 2000, mayda ini populasyon nga 252,386 ka tawo ha 52,302 nga mga panimalay.


text:
Mga rehiyon han Pilipinas
It rehiyon usa nga administratibo nga subdivision ha Philippines. Tikang ha 2002, mayda napulo kag pito (17) nga rehiyon ngan inin mga rehiyon ginbahinbahin ngadto hin kapitoan kag siyam 79 nga mga probinsya o lalawigan. Iton mga rehiyon gin-organisa agod igtirok an mga probinsya nga mayda puruparehos an mga kultura ug etnolohikal nga mga karakteristik.
An mga probinsya iton tinuod nga primary nga subdivision politikal. Igingugrupo la hira ngadto hin mga rehiyon para la madurudali an pag-administrar. Kaurugan nga mga opisina han gobyerno mayda mga opisina rehiyonal imbes nga mayda mga opisina ha tagsa-tagsa nga mga probinsya. Ug ini nga mga rehiyonal nga opisina adto hiton syudad nga gin-designar nga kapital o sentro han rehiyon.
Iton mga rehiyon waray bulag nga gobyerno lokal, labot la hiton Autonomo nga Rehiyon ha Muslim Mindanao, mga mayda elehido nga asemblea rehiyonal ug gobernador. An Administratibo nga Rehiyon han Cordillera ginplano han una nga mahimo nga mayda autonomiya nga (Cordillera Autonomous Region), pero mga pagtipa tikang ha Kongreso nagresulta nga nahimo la ini nga regular nga rehiyon administrativo.
An Mga Rehiyon[igliwat | edit source]
Tikang ha 2002, an Pilipinas mayda napulo kag pito (17) nga rehiyon. An mga rehiyon gintirok pinaagi ha heyograpiya ngadto hin tulo nga mga grupo hin isla nga amo an Luzon, Kabisay-an, ug Mindanao. Ha ubos in lista han mga rehiyon ha ira mga isla-nga-kagrupo. Agod makagsubay hin impormasyon mahitungod han mga rehiyon, kitaa an mga nahanunungod nga artikulo han mga isla-nga-kagrupo.
An mga ngaran nga CALABARZON, MIMAROPA ug SOCCSKSARGEN ginsurat ha bahol nga mga agi o letra kay ini hira mga acronyms nga na-indicar han mga nalalakip nga mga probinsya o syudad nira.
Luzon[igliwat | edit source]
- Ilocos nga Rehiyon (Rehiyon I)
- Siong han Cagayan (Rehiyon II)
- Butnga nga Luzon (Rehiyon III)
- CALABARZON (Rehiyon IV-A)
- MIMARO (Rehiyon IV-B)
- Bicol nga Rehiyon (Rehiyon V)
- Rehiyon Administratibo han Cordillera (CAR)
- National Capital Region (NCR) (Metro Manila)
Kabisay-an[igliwat | edit source]
- Katundan nga Kabisay-an (Rehiyon VI)
- Butnga nga Kabisay-an (Rehiyon VII)
- Sinirangan nga Kabisay-an (Rehiyon VIII)
Mindanao[igliwat | edit source]
- Peninsula han Zamboanga (Rehiyon IX)
- Amihanan nga Mindanao (Rehiyon X)
- Davao nga Rehiyon (Rehiyon XI)
- SOCCSKSARGEN (Rehiyon XII)
- Caraga (Rehiyon XIII)
- Autonomo nga Rehiyon ha Muslim Mindanao (ARMM)
Kasaysayan[igliwat | edit source]
- Septyembre 24, 1972 - An mga probinsya han Pilipinas gin-organisar ngadto hin napulo kag usa (11) nga mga rehiyon.
- Hulyo 7, 1975 - Ginhimo an Rehiyon XII ug nagkamay-ada hin guti-ay nga pagreorganisar hin pipira nga mga rehiyon ha Mindanao.
- Agosto 21, 1975 - Rehiyon IX gintunga ngadto han Sub-Rehiyon IX-A' ug Sub-Rehiyon IX-B. Mayda guti-ay nga pagreorganisar hin pipira nga mga rehiyon ha Mindanao.
- Nobyembre 7, 1975 - Ginhimo an National Capital Region.
- Agosto 1, 1989 - Autonomous Region in Muslim Mindanao ginhimo.
- Oktubre 23, 1989 - Cordillera Administrative Region ginhimo.
- Oktubre 12, 1990 - Ginpagawas in Executive Order agod magreorganisar hin mga rehiyon ha Mindanao pero waray ini madayon (posible tungod kay kulang an pundo han gobyerno).
- Pebrero 23, 1995 - Rehiyon XIII (Caraga) ginhimo ngan nagkamay-ada guti-ay nga pagreorganisar hin pipira nga mga rehiyon ha Mindanao.
- 1997 - Guti-ay nga pagreorganisar hin mga rehiyon ha Mindanao.
- Septyembre 19, 2001 - Kaurugan han mga rehiyon ha Mindanao ginreorganisar ug an iba pinamalyuan hin ngaran.
- Mayo 17, 2002 - Rehiyon IV-A (CALABARZON) ngan Rehiyon IV-B (MIMAROPA) ginhimo tikang han una nga Rehiyon IV (Salatan nga Tagalog nga rehiyon).
- Mayo 23, 2005 - Guti-ay nga pagreorganisar hin mga rehiyon ha Luzon.


text:
Tadeusz Kościuszko
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Andrzej Tadeusz Bonawentura Kościuszko (giharani-i nga kaluwas ha Winaray: Andrzey Tadeush Bonaventura Kosh-chush-ko) (1746 – 1817) usa nga Polako nga nasodnon nga bayani, heneral ngan usa nga namuno han rebelyon hadton nga nasod patok han Rusia han 1794. Nagsundalo hiya dida han Gyera Rebolusyunaryo Americano komo usa nga koronel dida han Continental Army upod kan George Washington. Ha pagkilala han iya paghatag hin serbisyo, gintagan hiya han Kongreso Kontinental ha ranggo han Brigadier General han 1783.
Mayda mga pipira nga mga gin-Ininglis nga kasurat han iya ngaran, pero an kaurugan hini amo an Thaddeus Kosciusko, pero an bug-os nga ka-Iningles nga Andrew Thaddeus Bonventure Kosciusko aada gihapon hin pipira nga mga sinurat. Ha Lituaniano, an iya ngaran ginsurat nga Tadas Kosciuška. Ha Biellorrusian it iya ngaran ginsusurat nga Taдэ́Byш Kacbцю́шka (Tadevuš Kaściuška). Kon ha Kinatsila ngan Winaray, an iya ngaran masusurat nga Andrés Tadeo Buenaventura Kosciuszko.
Sulod
- 1 Biyograpiya
- 2 Mga Butang ngan Lugar nga ginngaranan ha dungog ni Kościuszko
- 3 Kitaa Gihapon
- 4 Mga Sumpay ha Gawas
Biyograpiya[igliwat | edit source]
Sayo nga Bahin han Kinabuhi[igliwat | edit source]
Hi Kościuszko ha Francia[igliwat | edit source]
Pagbalik ha Polonya[igliwat | edit source]
Ha Dresden ngan ha Paris[igliwat | edit source]
Gyera Rebolusyonaryo Americana[igliwat | edit source]
Pagbalik ha Polonya[igliwat | edit source]
Gyera ha Depensa han Konstitusyon[igliwat | edit source]
Pagpalangyaw[igliwat | edit source]
Rebelyon ni Kościuszko[igliwat | edit source]
Urhe nga Bahin han Kinabuhi[igliwat | edit source]
Mga Butang ngan Lugar nga ginngaranan ha dungog ni Kościuszko[igliwat | edit source]
Kitaa Gihapon[igliwat | edit source]
Mga Sumpay ha Gawas[igliwat | edit source]
- Mt Kosciuszko Inc
- About.com nga feature mahitungod kan Tadeusz Kosciuszko
- Embahada Polaka ha Estados Unidos, usa nga pagdungog nga pakli
- US Kosciuszko National Monument nga websayt
- Embahada han Estados Unidos ha Belarus nga pasamwak
- Kosciuszko Polish-American Historical Society, Inc. han Valley Ansonia - Derby - Shelton - Seymour, Connecticut
- Kosciuszko Monuments Gallery
- Unknown Kościuszko's Manuscript


text:
Vicente Rubi
Hi Vicente Daclan Rubi (kilalado gihapon ha pag-agnay nga Noy Inting Rubi, namatay Nobyembre 12, 1980) usa ka kompositor ha mga awit sa pinulongan nga Binisaya nga Sinugboanon. An iya obra maestra amo an musika han kanta nga Kasadya Ning Taknaa.
Diri la karantahon hin Pasko an ginkomposo ni Noy Inting Rubi. Damo liwat an iya ginpagawas nga mga kanta bahin han gugma ha dalagan hin kinabuhi hin tawo. Iya ginkomposo an mga kanta nga Binisaya sugad han "Walay Balatian", "Laylay sa Kalanggaman", "Bisan Sinakit", "Siloti Lang Unya", "Dili Palingla", "Harana", "Carmela", "Nagsaad ug Nanumpa", "Sayo sa Kabuntagon", "Sugo sa Palad", "Dili Tiaw nga Kalipay", "Himatikdan", "Tumong sa Kalipay", "Sud-onga", "Imong Kahuyang", "Dinagmalan", "Mabalhinon", "Kapalaran", "Dalagang Bukidnon", "Violeta", "Palad sa Tawo", "Dili Mapala", "Dili Mayayay", "Kanhing Kalipay", "Nahinumdom Ka Ba", "Gugma", "Malim-on" ngan "Panumpa". Ini nga tanan nga iya ginkomposo puro ginhimo ngadto hin mga plaka han Pioneer Record Sales ngan han Vicor Music Corporation didto ha Manila.
Hi Noy Inting Rubi waray gud makagtuón bahin hin musika ngan waray ngani hiya mahibaro hin pagbasa o pagsurat hin nota. Siring pa niya ngan an iya paghimo hin mga awit usa ka hatag han Kahitas-an. Amo nga an iya la gamit ha paghimo hin mga kanta an iya sista. Makarit gihapon hiya magtokar hin sista ngan bandurya. Ini amo an ginhimo nga iya paagi han iya kalamposan ha musika.
Tungod han iya buhat ha pagkomposo hin mga kanta nga Binisaya, nakakarawat hiya hin mga pasidungog. Gintagaan hiya hin pasidungog han gobyerno han Syudad han Sugbo, agod pagkilala han iya waray kalupig nga pagpadukwag han Binisayang Sinugboanon nga mga kanta (ini nga pasidungog ginhatag han patay na hi Noy Inting). Nakakarawat gihapon hiya hin pasidungog tikang han Cebu Arts Foundation nga pinamunoan han kasanhe nga gobernador han Sugbo ngan yana kongresista nga hi Eduardo R. Gullas, han Syahan nga Distrito han Sugbo, dida han una nga pagbuhat han Cebu Daygon Festival han Disyembre 16, 1981. An ini nga posthumous (o katapos han kamatayon) nga pasidungog, usa gihapon nga pasidungog han hiya waray kamatayon nga daygon han Pasko, an "Kasadya Ning Taknaa." Ngan mayda liwat damo pa nga mga pasidungog han iya waray pagkaguol nga paghimo hin mga awig nga Sinugboanon.
Hi Vicente “Noy Inting” Rubi nag-asawa kan Brigida Aseniero ngan hira nga duha mayda upat nga mga anak. Hira amo hi Rudy Rubi, usa nga kilalado nga tigpasamwak ha radyo, direktor ngan manunurat; Alberto, Ludivina ngan Edilberto. Hangtod yana, ginhihinumdom pa hiya han mga tawo pinaagi han iya mga ginsurat nga mga Binisaya nga mga awit.


text:
Carla Maffioletti
Hi Carla Maffioletti (natawo c.1980 ha Porto Alegre, Rio Grande do Sul, Brasil) usa nga opera nga magkaranta.
Natawo hiya hin Italyana ngan Dutch nga katulinan didto han gidako-i nga syudad ha salatan nga Brasil; usa nga puerto nga bungto ha Baybayon han Guajará diri harayo tikang han katubtoban o linea han Uruguay ngan Argentina. Komo bata nga babaye nagtikang hiya pagtocar han violin ugsa hiya magbalhin ha klasikal nga sista. An iya mga talento sugad man nga pag-abot han early teens o han mga sobra diez an pangidaron nagkamay-ada na hiya mga pasundayag ha mga koncerto ha bug-os nga nasod. Samtang didto pa hiya ha unibersidad nagtikang hiya pagkuha hin mga leksyon hin pagkanta ngan madali-ay la nga naipadukwag an iya mabaysay nga tingog. Dida han subay han iya karera ha musika, ginkakilala hiya han iya igkasi-Brasilenya nga magkaranta nga hi Carmen Monarcha.
Nakayakan hiya hin damo nga yinaknan o multilingual, hi Maffioletti nagpili nga mag-aram hin boses ha Maastricht Academy of Music ha Maastricht, didto ha Paises Bajos (o Nederlands) sugad han iya sangkay nga hi Carmen Monarcha. Samtang natambong hiya didto han akademiya, nakilala hiya ni André Rieu nga nagkuha ha iya komo vocalista upod han iya Johann Strauss nga Orchestra.
Dugang han iya pagbiyahe ha bug-os nga kalibutan upod han orchestra, hi Maffioletti naghatag na hin pasundayag komo soloista hin pipira han kan Rieu mga album ngan dida hiya han kan Rieu mga PBS nga pagpasamwak ha telebisyon ha Estados Unidos.


text:
Ruhollah Khomeini
Hi Sayyid Ruhollah Mostafavi Musavi Khomeini (Pinersa سید روحاللّه مصطفوی موسوی خمینی, Pinersa nga pagluwas: [ruːholˈlɑːhe muːsæˈviːje xomeiˈniː], o kundi man Ruhollah Jomeini 24 Setyembre 1902 – 3 Hunyo 1989) amo an usa ka ulohan relihiyoso han Iran ngan politiko, ngan lider han 1979 Rebolusyon ha Iran nga nagpatalsik kan Mohammad Reza Pahlavi, an katapusan nga Shah han Iran. Kahuman han rebolusyon ngan nasodnon nga referendum, hi Khomeini amo an naging supremo lider han nasod, posisyon nga ginbutang ha batakan-balaud nga gihahataasi nga ranggo politikal ngan otoridad relihiyoso han nasod, kutob ha iya kamatay.


text:
TACLOBAN CITY - Guintagan na hin aksyon han syudad an problema han mga padayon nga nag-uukoy ha tent city ha Brgy 88 nga dapit dinhi ha syudad han Tacloban.
Sumala kan Mrs Bernardita Valenzuela, Information Officer han City, hiya mismo an punakadto ha deligasyon han South Korea dida han nakalabay nga Lunes agud mangaro hin plywood nga poyde magamit han mga nag-uukoy ha tents.
Nagpatapud naman an mao nga opisyal nga guinhihimo han city government an tanan agud mabalhin na an tanan nga nag-uukoy ha tent city ngadto ha mga bunkhouses ha pinaka madagmit nga panahon.


text:
San Fernando, La Union
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Syudad han San Fernando (ha Ilokano: Ciudad ti San Fernando) usa nga syahan nga klase nga syudad ha lalawigan han La Union, Pilipinas. Amo ini an kapital nga syudad han La Union ngan sentro han rehiyon han Ilocos nga Rehiyon (Rehiyon I). Sumala han census han tuig 2000, mayda ini populasyon nga 115,650 ka tawo ha 20,755 nga mga panimalay.
An Syudad han San Fernando amo an sentro hin pangwarta, industriya, ngan politika han lalawigan, ngan lakip han mga buruhaton dinhe han pag-uma, aquakultura, pagpanagat ha paggamit han daungan han San Fernando, ngan iba pa nga mga sektor hin industriya. An kadam-an nga mga katawhan dinhe Ilocano ngan Katoliko Romano.
An San Fernando lakip han kongresyonal nga Distrito 1 ha lalawigan han La Union.
Mga baranggay[igliwat | edit source]
An Syudad han San Fernando ginbahin ngadto hin kalim-an kag siyam (59) nga mga baranggay.


text:
León Kilat
Hi León Kilat (Hulyo 27, 1873 - Abril 8, 1898) nga natawo ha ngaran nga Pantaleón Villegas usa nga namumuno ha Sugbo dida han Rebolusyon Pilipinhon patok han Espanya. Hi Kilat usa nga taga-Negros, natawo ha Bacong, Negros Oriental. Binmulig anay hiya hin katig-uban hin usa nga circus.
Dida han rebelyon patok han Espanya, hiya an namuno han mga rebolusyonaryo ha Sugbo. An syahan nga plano niya pagtikang han rebelyon han Dominggo han Pagkabanhaw, pero nasabtan han mga Katsila an mga plano para han rebelyon, amo nga ginliwat ni Kilat an iya plano ngan nagdecidir nga igtitikang dayon an rebelyon. Han Abril 3, 1898 han Dominggo han Palmas gintikang ni León Kilat an rebelyon ha Sugbo. Ini nga panhinabo, ginhihinumdoman han mga Sugboanon nga an Tres de Abril. Pero hi León Kilat gintraydor ngan ginpatay dida han Biyernes Santo Abril 8, 1898 ha Carcar, Sugbo.


text:
Neuilly-sur-Seine
Mga koordinado: 48°53′17″N 2°16′07″E / 48.8880555556°N 2.26861111111°E
An Neuilly-sur-Seine amo in usa ka komyun ha departamento han Hauts-de-Seine ngan ha rehiyon han Île-de-France ha nasod han Fransya. Nahamutang ini hin 6.8 km (4.2 mi) tikang han butnga han Paris.
Bisan man kon an Neuilly ha teknikal nga paghisgot usa nga suburb han Paris, sapit ini han syudad ngan nagdudugang ini han syudad. An kahaluag mga kaurogan mga riko, mga pinili nga mga baryo, ngan mga lingkorananhin damo nga mga korporasyon. Agsob ini ginlalakip hin pira nga mga lugar han harani nga ika-16 nga arrondissement han Paris komo Auteuil-Neuilly-Passy, usa nga katitirok hin "bourgeois" (i.e., burgis o upscale) nga mga baranggay ha Paris.


text:
2012 DA14
2012 DA14 in usa nga harani-ha-Kalibutan nga asteroid nga ginbabanabanahan nga may-ada 50 metro nga diametro (160 piye) ngan ginbabanabana nga masa nga 190,000 tonnelada metriko. Han iya 2013 nga harani nga pag-agi, an asteroid in linmabay ha 27,700 km (17,200 mi) tikang ha bawbaw han Kalibutan. Ini an naitala nga pinakaharani nga paghapit para han nakilala nga butang nga sugad kadako. May-ada liwat usa nga waray pakahisumpay nga meteor nga panhitabo nga nahitabo 15 oras nga mas maaga han paglabay hini nga asteroid nga may-ada lain nga orbit.


text:
Oras han Kalibutan
An Oras han Kalibutan usa ka kalibutanon nga panhitabo nga ginorganisar han WWF (World Wide Fund for Nature, nga ginkikilala liwat nga World Wildlife Fund) ngan ginbubuhat han kataposan nga Sabado han Marso kada tuig, nga nahangyo ha mga panimalay ngan mga negosyo nga parungon an diri kinahanglanon nga mga suga ngan iba pa nga mga aplayanses elektikal hin usa ka oras para makaagda hin pagpasabot mahitungod han kinahanglanon nga mga gios para han pagbag-o han klima. An Oras han Kalibutan ginpatikangan han WWF ngan The Sydney Morning Herald han tuig 2007, kun diin 2.2 ka milyon nga mga molupyo han Sydney binmulig ha pagparaong han ngatanan nga diri kinahanglanon nga mga suga. Ha pagsunod han pagpauna han Sydney, damo nga mga syudad ha palibot han kalibutan sinmubad ngan binmulig hini nga panhitabo han tuig 2008. An Oras han Kalibutan 2010 mahihitabo han Marso 27, 2010 tikang ha 8:30 kutob 9:30 ha gab-i, lokal nga oras.


text:
Leksyon 4
Hin-o hi Jesu-Kristo?
1. Paonan-o nagtikang an kinabuhi ni Jesus?
Diri pariho ha aton, hi Jesus nabuhi ha langit sugad nga espiritu antes hiya matawo dinhi ha tuna. (Juan 8:23) Hiya an siyahan nga ginlarang han Dios, ngan binulig hiya ha paglarang ha ngatanan nga iba pa nga butang. Hiya la an direkta nga ginlarang ni Jehova, salit angayan la nga tawagon hiya nga “bugtong” nga Anak han Dios. (Juan 1:14) Hiya an Tagapagyakan han Dios, salit gintawag liwat hiya nga “an Pulong.”
2. Kay ano nga kinanhi hi Jesus ha tuna?
Ginsugo han Dios hi Jesus nganhi ha tuna pinaagi ha pagbalhin han iya kinabuhi tikang ha langit ngadto ha tagoangkan han birhen nga Judio nga hi Maria. Salit hi Jesus waray tawhanon nga amay. (Lukas 1:30-35) Hi Jesus kinanhi ha tuna basi (1) itutdo an kamatuoran mahitungod ha Dios, (2) ipakita kon paonan-o bubuhaton an kaburut-on han Dios bisan pa ha magkuri nga sitwasyon, ngan (3) ihatag an iya hingpit nga kinabuhi sugad nga “lukat.”
3. Kay ano nga kinahanglan naton an lukat?
An lukat amo an kantidad nga iginbabayad basi matalwas an usa tikang ha kamatayon. (Eksodo 21:29, 30) An kamatayon ngan an kalagas diri bahin han orihinal nga katuyoan han Dios para ha katawohan. Paonan-o kita nahibaro hito? An Dios nagsiring ha siyahan nga tawo nga hi Adan nga kon makabuhat hiya han gintatawag han Biblia nga “sala,” mamamatay hiya. Salit kon waray makasala hi Adan, waray unta hiya mamatay. (Genesis 2:16, 17; 5:5) Sumala ha Biblia, an kamatayon “sinulod” ha kalibotan pinaagi kan Adan. Salit, naipasa ni Adan ha iya tulin an sala ngan an sirot nga kamatayon. Tungod hito, kinahanglan naton an lukat basi matalwas kita ha sirot nga kamatayon nga aton napanunod kan Adan.
Hin-o an makakalukat ha aton tikang ha kamatayon? Kon namamatay kita, an aton la mga sala an aton nababaydan. An diri hingpit nga tawo diri gud makakabayad han sala han iba.
4. Kay ano nga namatay hi Jesus?
Hi Jesus hingpit diri pariho ha aton. Salit diri niya kinahanglan mamatay para mabaydan an iya sala kay waray hiya makasala. Lugod, namatay hiya para ha sala han iba. Iginpakita han Dios an iya daku hinduro nga gugma ha katawohan pinaagi ha pagsugo ha iya Anak basi mamatay para ha aton. Iginpakita liwat ni Jesus an iya gugma ha aton pinaagi ha pagsunod ha iya Amay ngan paghatag han iya kinabuhi para ha aton mga sala.
5. Ano an ginbubuhat yana ni Jesus?
Han nakanhi hi Jesus ha tuna, nagtambal hiya hin magsakit, nagbanhaw hin mga patay, ngan ginbuligan an nag-aantos nga mga tawo. Hito nga paagi, iginpakita niya an iya bubuhaton ha tidaraon para ha ngatanan nga masinugtanon nga katawohan. (Mateo 15:30, 31; Juan 5:28) Kamatay ni Jesus, ginbanhaw hiya han Dios sugad nga espiritu. (1 Pedro 3:18) Katapos, naghulat hiya ha too ni Jehova tubtob han ighatag ha iya an gahum ha pagmando sugad nga Hadi ha bug-os nga tuna. (Hebreo 10:12, 13) Yana naghahadi na hiya ha langit, ngan iginsasangyaw han iya mga sumurunod ito nga maopay nga sumat ha bug-os nga kalibotan.
Diri mag-iiha, gagamiton ni Jesus an iya gahum sugad nga Hadi basi wad-on an ngatanan nga pag-antos ngan an mga hinungdan hito. An ngatanan nga natoo kan Jesus ngan nasunod ha iya mabubuhi ha paraiso nga tuna.


text:
Kanta
Ha musika, iton kanta in uska komposisyon hin boses o mga boses, nga ginbubuhat pinaagi hin pag-aawit. Ini liwat in puydi tumudlok ha uska komposisyon hiton instrumento panmusika, partikular ha kolokyal nga Amerikano nga Kaingles. It uska koral o bokal nga karantahon in puydi maglakip hin mga instrumento panmusika, o puydi liwat waray, sugad han kaso han mga karantahon a cappella. An mga liriko (mga pulong) hit mga karantahon in agsob masiday, maangay. Ini liwat in puydi magin relihiyosa o hayahay nga prosa.
Iton karantahon in puydi para ha solo nga magkaranta, duwet, triyo, o durudamo nga nagamit hit durudamo nga mga boses. Iton karantahon nga may-ada labaw usa nga boses ha usa nga arte in kinokonsidera nga mga buhat koral. Iton mga karantahon in haluag nga ginbabahin ha damo nga dirudilain nga mga porma, depende ha kriterya nga gingamit. Usa nga dibisyon in namumutnga ha "karantahon nga arte", "karantahon nga pop", ngan "karantahon nga tuminongnong". Ha iba nga pamaagi hin klasipikasyon in pinaagi hin panuyuan (sagrado ngan sekular), o istilo (sayaw, ballad, Lied, ngbp), o panahon han gintikangan (Renasimyento, Kontemporaryo, ngbp.).
Pinanbasaran[igliwat | edit source]
Padugang nga barasahon[igliwat | edit source]
- Marcello Sorce Keller (1984), "The Problem of Classification in Folksong Research: a Short History", Folklore, XCV, no. 1, 100- 104.


text:
Antropolohiya
An antropolohiya (tikang han Griyego nga pulong άvθpwπoς, "tawo" o "persona") amo an pag-aram hin katawhan (kitaa iton genus nga Homo). Ini nga larangan hin pag-aram pankabug-osan o holistiko ha duha nga paglantaw: nahanunungod ini han ngatanan nga katawhan ha tanan nga panahon ngan tanan nga mga larangan o dimensyon han katawhan. Usa nga primarya nga pagkaiba hiton antropolihiya tikang hiton iba nga humanistiko nga mga disiplina amo an enfansis han pagkumpara ha mga dirudilain nga kultura. Pero ini nga pagkakaiba, nagtitika kontroberysal ngan gindidinebatehan, ug iton mga pamaagi ha antropolohiya ginagamit na yana han pag-aram hin usa nga sosyudad/grupo.
Ha Norteamerica, iton "antropolohiya" ginbahin ngadto hin upat nga larangan o sub-disiplina:
- pisikal nga antropolohiya o biolohikal nga antropolohiya, nga mahitungod han pamatasan hiton primate, ebolusyon han katawhan, osteolohiya, forensika ngan genetiko han populasyon;
- kultural nga antropolohiya, (tinatawag nga sosyal nga antropolohiya ha United Kingdom ngan yana ha panalagsa-on tinatawag nga sosyu-kultural nga antropolohiya). Lakip ha mga larangan nga gin-aadman hit mga kultural nga antropolohista cultural anthropologists an mga sosyal nga network, diffusion, sosyal nga pamatasan, ka-urupod nga mga pattern, pamalaod, politika, ideolohiya, relihiyon, mga pagtuo, mga pattern ha paghimo ngan pagkonsumo, pagbalyo, sosyalisasyon, gender, ngan iba nga mga ekspresyon hin kultura, nga mayda dako nga enfasis han ka-importante han fieldwork o pag-obserbar-hin-partisipante (i.e pag-ukoy upod han sosyal nga grupo nga gin-aadman hin maiha-ay nga takna);
- lingguwistiko nga antropolohiya, nga nag-aaram han kaibahan ha yinaknan ha panahon ngan lugar, an mga sosyal nga paggamit hin yinaknan, ngan an relasyon han yinaknan ngan kultura; ngan
- arkeyolohiya, nga nag-aaram han materyal nga mga nahabilin hin mga sosyudad hin katawhan. It arkeyolohiya mismo gintatratar nga bulag (pero nahanunungod) nga larangan ha iba nga bahin han kalibutan, bisan kon harani ini han antropolohiya nga larangan han kultura materyal, nga nahanunungod han mga butang nga pisikal nga ginhimo o gin-gamit ha yana o kasanhi nga grupo komo paagi hin pag-aram o pag-entyende han mga kultural nga mga kaupayan (value) hini.
Ha mga yana nga panahon, mayda pira nga mga programa nga antropolohiya nga nagbahinbahin hini ngadto hin duha, usa nga naghahatag hin enfasis han humanities ngan teorya kritikal, iton usa naghahatag hin enfasis ha mga syensyas naturales ngan empirikal nga pag-obserba.


text:
Almeria, Biliran
An Almeria usa nga ikalima nga klase nga bungto ha lalawigan han Biliran ha Sinirangan nga Kabisay-an nga rehiyon ha Pilipinas. Ada ini nahimutangan ha katundan nga dapit han probinsya. Sinugboanon an lumad nga yinaknan hini. Sumala han 2000 census, an populasyon hin 13,854 ka tawo ha 2,886 nga panimalay.
Mga Baranggay[igliwat | edit source]
An Almeria mayda napulo kag tulo (13) nga baranggay.
- Caucab
- Iyosan
- Jamorawon
- Lo-ok
- Matanga
- Pili
- Poblacion
- Pulang Bato
- Salangi
- Sampao
- Tabunan
- Talahid
- Tamarindo


text:
Papa Juan Pablo I
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Papa Juan Pablo I (ha Latin Ioannes Paulus PP. I), natawo nga Albino Luciani (Oktubre 17, 1912 – Septyembre 28, 1978), naghadi komo papa ngan soberano han Syudad han Vaticano tikang han Agosto 26, 1978 tubtob Septyembre 28, 1978. An iya 33-nga-adlaw nga papado amo an usa han mga gimadali-i nga paghadi han kaagi han mga papa, ngan nagresulta han Tuig han Tulo nga Papa. Namatay hiya ugsa hiya makahimo hin legacy komo papa, ginhihinumdoman hiya tungod han iya pakisangkayon ngan pagkamahiyom, nga naikompara ini kan "Buutan nga Papa Juan", an popular nga Papa Juan XXIII.
Hiya amo an syahan nga papa pagpili hin doble nga ngaran ngan iya ini ginbuhat ha dungog han mga duha nga nag-una pa la ha iya nga mga papa, hira Papa Juan XXIII ngan Papa Pablo VI. Hiya liwat an syahan (ngan ha yana hiya pa gud la) nga papa nga nag-gamit han "nga syahan" han iya ngaran ha paghadi.


text:
Guyane
An Guyane (tawag ha Ininglis: French Guiana; Kinatsila ngan daan nga Winaray: Guyana Francesa; alternatibo nga kasurat ha Winaray: Guyana Fransesa) amo an usa ka departamento ha tabok-han-dagat ngan rehiyon ha nasod han Fransya. An prefektura o kapital hini amo an Cayenne.
An opisyal nga ngaran ha Frinanses Guyane kundi ha kadaan nga kagamit, gindugngan ini han adhetibo nga française. Ini nga daan nga kagamit tikang han kolonyal nga panahon nga diin tulo an lugar nga tinatawag nga Guyana o Guyane kon ha Frinanses. Ini nga tulo nga lugar amo an sinisiring nga Guyana (Guyana Britanika), Surinam (Guyana neerlandesa) ngan an Guyana Fransesa nga amo yana an departamento han Guyane.
Mga pagbahinbahin ha pagdumara[igliwat | edit source]
An Guyane ginbahin ngadto hin 2 ka mga arrondissement, mga 19 ka mga kanton (waray ginpakita dinhe), ngan 22 ka mga komyun:


text:
Sugbong-Mangulo han Estados Unidos
An Sugbong-Mangulo han Estados Unidos o Bise-Presidente han Estados Unidos (ha Ininglis: Vice President of the United States) amo in nakapot hin puwesto ha kagamhanan ha ilarom han Batakan-Balaod han Estados Unidos. An Sugbong-Mangulo upod han Mangulo gin-eelihir o ginpipili hin diri-direkta han katawhan pinaagi han Kolehiyo Elektoral ngadto hin panahon-hin-pag-alagad nga upat ka tuig. An Sugbong-Mangulo amo an syahan ha linea hin pagsunod han Mangulo, ngan amo an nahihimo nga Mangulo kon an Mangulo mamatay, magbiya-han-puwesto, o matanggal-tikang-ha-puwesto.
Ha ilarom han Batakan-Balaod, an Sugbong-Mangulo amo an Mangulo han Senado. Tungod han iya puwesto komo Mangulo han Senado amo hiya an nominal nga nangungulo han Senado. Dinhe nga puwesto, gintutugotan an Sugbong-Mangulo nga magbotar ha Senado, kundi dida la kon kinahanglan nga igsolbad in patas-nga-pagbotar. Sumala han ika-Napulo-kag-Duha nga Pagliwat han Batakan-Balaod, an Sugbong-Mangulo amo an nangungulo o na-preside ha pag-ihap han mga botos han Kolehiyo Elektoral.
An yana nga Sugbong-Mangulo amo hi Joe Biden nga amo an kasanhi nga senior-nga-senador tikang han estado han Delaware.


text:
Papa Benedicto XV
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Papa Benedicto XV (ha Linatin: Benedictus PP. XV), natawo nga Giacomo Paolo Giovanni Battista della Chiesa (Nobyembre 21, 1854 – Enero 22, 1922), naghadi komo Papa han Simbahan Katolika tikang han Septyembre 3, 1914 tubtob Enero 22, 1922. An iya pagin-Papa baga hin nahisalipdan han Syahan nga Gyera Pankalibotan ngan han mga dinangat ha politika, katilingban ngan katawhan ha Europa.
Mga sumpay ha gawas[igliwat | edit source]
- Papa Benedicto XVI. (Inaleman)
- Vaticano nga websayt: Benedict XV; mga texto hin mga encyclico
- Lubnganan ni Benedicto XV – Vaticano nga mga Grotto


text:
Please login in order to report media.
Please login in order to collect videos.
n Valkhawaan, hath na aavaan Main Valkhawaan, hath na aavaan Yaar mere to bachna…. Main Nagin Nagin, Nagin Nagin Nagin dance nachna Main Nagin Nagin, Nagin Nagin Nagin dance nachna Main Nagin Nagin, Nagin Nagin Nagin dance nachna Main Nagin Nagin, Nagin Nagin Nagin dance nachna Nose Pin Ke lashkaare, Earing ke chamkaare Meri Nose Pin Ke lashkaare, Earing ke chamkaare Mere utte pe gaye ke dil – vil mera le gaye Plan hai mera, mahi tera Plan hai mera, mahi tera Picchcha naiyyo chaddna….. Main Nagin Nagin, Nagin Nagin Nagin dance nachna Main Nagin Nagin, Nagin Nagin Nagin dance nachna Peeke do do ghutwe, Aa floor pe maar footwe Nachle with me soniya, Chal seat se ab uthwe Man le kehna, main das lena Man le kehna, main das lena Pichcho naiyyo hatnaa Main Nagin Nagin, Nagin Nagin Nagin dance nachna Main Nagin Nagin, Nagin Nagin Nagin dance nachna Main Nagin Nagin, Nagin Nagin Nagin dance nachna Main Nagin Nagin, Nagin Nagin Nagin dance nachna Nagin dance nachna…


text:
Aga
An aga (Iningles:Morning) (Pambansa:Umaga) (Cebuano:Aga) (Minuslim:Luhor) [1] amo ini nauuna ha udto, kulop, ngan gab-i ha pagkasunodsunod han usa ka adlaw. Kinabuwasan lain na liwat nga aga.
usa nga uras nga an dagaw tipakadtu ha katundan/wisti tikang ha wara u guti-ayay nga dagaw nga nahimu han bulan nga bisan la hain tikang ha sinirangan ngadtu ha katundan.
Mga kasarigan[igliwat | edit source]
- ↑ Abuyen, Tomas A. Diksyunaryo Waray-Waray [Visaya] English-Tagalog. Kalayaan Press Mktg. Ent., Inc. Quezon City. Tuig 2000. ISBN 971-08-6050-X. Pakli Ihap 4.


text:
Papa Gregorio XIII
Hi Papa Gregorio XIII (7 Enero 1502 – 10 Abril 1585), natawo nga Ugo Boncompagni, amo an Papa tikang han 1572 tubtob 1585. Kilalado hiya han pagkomisyonar ngan an ginkuhaan hin ngaran han Gregoriano nga kalendaryo, nga nagpapabilin ha yana nga amo an ginkarawat ha kanasoran nga sibil nga kalendaryo kutob yana.
Han panahon han iya pagkapapa, nagpadukwag hi Gregorio hin mga kultural nga pagpatronar nga nahanungod ha iya pagkapapa. Ginpakusog niya in damo nga mga envoy hin singbahan ngan diplomatiko ha Asya, ha mga kapurupod-an han Hapon ngan han Pilipinas. Hiya gihapon an syahan nga Papa nga naghatag han Inmakulada nga Konsepsyon komo Patrona han Kapurupod'an Pilipinhon dida han 9 han Pebrero 1579.


text:
Benigno Aquino, Jr.
Hi Benigno Simeon "Ninoy" Aquino, Jr. (Nobyembre 27, 1932 – Agosto 21, 1983) amo an usa ka senador han Pilipinas, Gobernador han Tarlac, ngan usa ka oposisyon lider nga natipa han pamumuno ni Mangulo Ferdinand Marcos. Ginpatay hiya ha Luparan Panlangyaw han Manila (gingaranan ha iya ngaran ha uruurhi) pagkatapos han pagbalik niya tikang ha Estados Unidos. An iya kamatay amo an nagpasaka ha iya asawa Corazon Aquino ha pagkamangulo han Pilipinas, nga nagbalyo han karuhaan ka tuig han rehimen Marcos.


text:
Polonya
An Polonya (ha Kinatsila: Polonia, ha Iningles: Poland, ha Polako: Polska) usa nga nasod nga nahamutang ha Butnga nga Europa, ha butnga han Alemanya ha katundan, han Republika Tseka ngan Eslovakya ha salatan, Ukranya ngan Bielorrusya ha sinirangan, ngan han Dagat Baltic, Lituanya, ngan Rusya (pinaagi han Kaliningrad Oblast exclave) ha amihanan. Iton Polonya nagsasaro hin katubtoban ha kadagatan upod han Dinamarka ha Dagat Baltic. Warsovya an kapital han nasod. An Polonya nagin api han Unyon Europeo tikang han Mayo 1 2004.
An estado Polako gintukod hin sobra 1,000 ka tuig hadto ha ilarom han Dinastiya Piast, ngan nakaabot han bulawanon nga panahon dida han harani han kataposan han ika-16 nga siglo ha ilarom han Dinastiya Jagielloniano, han panahon nga an Polonya usa han mga gidako-i, girikohi, ngan pinakagamhanan nga mga nasod ha Europa. Han 1791 an Sejm han Polako-Lituano nga Mankomunidad nagpailarom han Batakan-Balaod han Mayo 3 o Konstitusyon han Mayo 3, an syahan nga moderno nga nakodipikar nga konstitusyon, ngan ikaduha ha kalibotan sunod han Konstitusyon han Estados Unidos. Waray la mag-iha nga nagsunod, an nasod nawara katapos han pagbahin-bahin hini han mga hagrani nga nasod nga amo an Rusya, Austrya, ngan Prusya. Nahibalik an paglugaring hini dida han 1918 han pagkatapos han Syahan nga Pankalibotan nga Gyera komo an Ikaduha nga Republika Polaka. Pagkatapos han Ikaduha nga Pankalibotan nga Gyera nahimo ini nga komunista nga satellite nga estado han Unyon Sovietika nga tinatawag nga Republika han Katawhan han Polonya. Han 1989 an syahan nga gawasnon-hin-bahin nga mga pinili-ay han kaagi han Polonya katapos han Gyera Pankalibotan II nagtapos han Solidaridad (Solidarność) nga pakigbisog para hin kagawasan ngan nagresulta han kapirde han mga namumuno nga komunista han Polonya. An yana nga Ikatulo nga Republika Polaka gintukod, ngan ginsundan pagkatapos hin pira ka tuig han pagsurat hin bag-o nga konstitusyon dida han 1997. Han 1999 an Polonya nag-accede ha NATO, ngan han 2004 inmapi ini han Unyon Europeo.
Ha opisyal nga pagtawag, iton nasod kilalado nga Republika han Polonya, ha Polako Rzeczpospolita Polska. An pulong nga Rzeczpospolita amo an ngaran ha kaagi ngan kasaysayan nga padayon an paggamit tikang han ika-16 nga siglo dida han Polako-Lithuanian nga Mancomunidad, nga usa nga pinili-ay nga monarkiya. An pulong nga Rzeczpospolita puyde mangahulogan nga "mancomunidad" o commonwealth o puyde gihapon "republika", samtang an kahubad ngadto ha Polako han pulong nga "republika", republika. Dida han pamuno han komunista tikang han 1952 tubtob 1989 an opisyal nga ngaran han nasod amo an Republika han Katawhan han Polonya (Polska Rzeczpospolita Ludowa), nga amo la an panahon nga waray gamita an opisyal nga pagtawag tikang ha kaagi ngan kasaysayan.
Pinanbasaran[igliwat | edit source]
Mga sumpay ha gawas[igliwat | edit source]
- Pasalida (aada-ha-linya)
- Animated history of Poland, (PARP, Expo 2010 Shanghai China) ha YouTube<
- Borders of Poland, AD. 990–2008 ha YouTube<
- Poland under German occupation 1939–1945 ha YouTube<
- Kasahiran
- Poland.gov.en – Polish national portal
- Polish Information
- Ministry of Foreign Affairs
- Chief of State and Cabinet Members
- Poland entry at The World Factbook
- Poland at UCB Libraries GovPubs
- History of Ancient Poland
- Polonya at the Open Directory Project
- Poland profile from the BBC News
- Poland OECD
- Poland EU
- Poland Encyclopædia Britannica entry
- Wikimedia Atlas of Poland
- Datos Heyograpiko nga may pagkahisumpay han Polonya ha OpenStreetMap
- Key Development Forecasts for Poland from International Futures
- Kultura
- Biyahe
- Poland's Official Travel Website
- About Poland
- Photos from Poland
- Poland Travel Guide - An English language tourist site on Poland


text:
Our Lady Of Medjugorje
Messages From 2005 In Waray-Waray
Tugon ha petsa Enero 25, 2005 "Hinigugma ko na mga anak! Yana nga panahon hin grasya ino-otro ko an tawag ha iyo ha pag-ampo. Mag-ampo kamo, mga anak, para mahi-usa an mga Kristiyano, na an ngatanan ma-usa hin kasing-kasing. Iton pakig-usa makada ha iyo tungod na kamo mag a-ampo ngan mag-papasaylo. Ayaw kalimot na: an pag-higugma magdada-ug la kon kamo mag-ampo, ngan iton iyo kasing-kasing a-abre. Salamat han iyo pag-responde hi-ne nga tawag ko." 01/2005
Tugon ha petsa Pebrero 25, 2005 "Hinigugma ko na mga anak! Yana nga adlaw tinatawag ko kamo na mahimo nga sumpay para humalaba iton abot hi-nen akon mga kamot din-he ha kalibutan nga nag-bubutang han Diyos dida ha katapusan nga puesto. Kamo, mga anak, ibutang an Diyos ha pinaka-una nga puesto han iyo kinabuhi. Bebendisyunan kamo han Diyos ngan tatagan kamo hin kusog para maka-testigo bahin ha Iya, na amo an Diyos han gugma ngan kalinaw. Upod ako niyo ngan nag-hahangyo para ha iyo ngatanan. Mga anak, ayaw kalimot na hinihigugma ko kamo. Salamat han iyo pag-responde hi-ne nga tawag ko." 02/2005
TINUIG NA PAGPAPAKITA HAN MAHAL NA BIRHEN KAN MIRJANA DRAGICEVIC-SOLDO HA PETSA MARSO 18, 2005
An pinagpakita-an na hi Mirjana Dragicevic-Soldo nagka-ada hin inadlaw na pagpapakita tikang ha petsa Hunyo 24, 1981 hasta Disyembre 25, 1982. Didto han katapusan na pagpapakita, guin hatag han Mahal na Birhen ha iya an ika-napulo nga tugon-sekreto, ngan guin sidngan hiya nga usa ka beses kada tu-ig hiya magpapakita-an, ha kada petsa Marso 18. Amo liwat i-ne an nahitabo tinu-ig tikang hadto.
Yana nga tu-ig yukot-yukot na deboto an nag-tirok pag-ampo han Rosaryo didto han Senakolo na Kumunidad ha Medjugorje. An pagpakita inabot tikang ha alas 14:09 hasta 14:14 (alas 2:09 hasta 2:14 ha kulop didto) ngan guin hatag han Mahal na Birhen i-nen sunod na tugon:
"Hinigugma ko na mga anak! Nakanhi ako ha iyo silbi nanay nga, labaw ha ngatanan, nag-hihigugma han iya mga anak. Mga anak, gusto ko tudro-an kamo mag-higugma liwat. Nag a-ampo ako para hi-ne. Nag a-ampo ako na makilala niyo an Anak ko dida hiton kada usa na mga kaharani niyo. An dalan ngadto ha Anak ko, na amo an tinu-od nga kalinaw ngan higugma, nag a-agui didto hiton pag-hihigugma ha ngatanan na mga kaharani. Mga anak, mag-ampo ngan mag-puasa para iton kasing-kasing niyo abre para hi-ne nga intensyun ko."
Tugon ha petsa Marso 25, 2005 "Hinigugma ko na mga anak! Yana nga adlaw, tinatawag ko kamo na mag-higugma. Mga anak, mag higugma-ay kamo dara an gugma han Diyos. Ha kada segundo, ha kalipay man o kasakit, hina-ut unta na magda-ug permi iton pag-higugma ngan, pa-agui hi-ne, an gugma mag-titikang pag-hadi dida hiton iyo mga kasing-kasing. An nabanhaw na hi Hesus makada upod ha iyo ngan mahihimo kamo na mga testigo Niya. U-upod ako ha karesyo-han niyo ngan proprotektahan ko kamo hiton akon kinag-anak na belo. Dara an pag-higugma, espesyal ko na babantayan iton iyo adlaw-adlaw na pag bag-o ngadto ha pagka Diyos-non. Salamat han iyo pag-responde hi-ne nga tawag ko." 03/2005
Tugon ha petsa Abril 25, 2005 "Hinigugma ko na mga anak! Yana liwat nga adlaw, tinatawag ko kamo na balikan pag-otro an pag a-ampo hiton mga pamilya niyo. Pa-agui ha pag a-ampo ngan pag-babasa han Sagrado nga Surat, hina-ut unta na an Espiritu Santo, na amo an magbabag-o ha iyo, sumulod ha mga pamilya niyo. Dida hi-ne nga pa-agui, mahihimo kamo na mga taga-tudro ha pamilya niyo hin pag-sarig. Pa-agui ha pag-ampo ngan pag-higugma niyo, iton kalibutan kakadto ha ma uro-upay nga dalan ngan an pag-higugma mag-titikang pag-hadi ha kalibutan. Salamat han iyo pag-responde hi-ne nga tawag ko." 04/2005
Tugon ha petsa Mayo 25, 2005 "Hinigugma ko na mga anak! Ino-otro ko an tawag ha iyo na ibuhi an akon mga tugon ha mapa-inobsanon na pa-agui. Mag-testigo kamo hi-ne nga mga tugon ha espesyal na pa-agui labi na yana nga harani na an anibersaryo han akon mga pag-papakita. Mga anak, mahimo kamo na senyales para hadton mag harayo pa ha Diyos ngan an pag-higugma Niya. Upod ako niyo ngan bebendisyunan ko kamo ngatanan han akon kinag-anak na bendisyun. Salamat han iyo pag-responde hi-ne nga tawag ko." 05/2005
Tugon ha petsa Hunyo 25, 2005 "Hinigugma ko na mga anak! Yana nga adlaw, nagpapasalamat ako ha iyo tungod hiton kada sakripisyo na guin halad niyo para han akon mga intensyun. Tinatawag ko kamo, mga anak, na mahimo nga akon mga apostoles hin kalinaw ngan gugma dida hiton mga pamilya niyo ngan dida ha kalibutan. Mag-ampo kamo na an Espiritu Santo hayagan ngan dad-on kamo unta ha dalan han pagka-santohanon. Upod ako niyo ngan bebendisyunan ko kamo ngatanan han akon kinag-anak na bendisyun. Salamat han iyo pag-responde hi-ne nga tawag ko." 06/2005
Tinuig na Pagpapakita kan Ivanka – Hunyo 25, 2005
An pinagpakita-an na hi Ivanka Ivankovic-Elez nagka-ada hin regolar nga tinuig na pagpapakita ha petsa Hunyo 25, 2005. An siring han mga pinagpakita-an, hira Vicka, Marija ngan Ivan sigue an ira inadlaw na pinagpapakita-an, ngan hira Mirjana, Ivanka ngan Jakov tinuig hira pinagpapakita-an.
Didto han katapusan na pagpakita Niya ha petsa Mayo 7, 1985, guin hatag han Mahal na Birhen kan Ivanka an ika-napulo nga tugon-sekreto ngan guin sidngan hiya na usa ka beses kada tu-ig hiya pagpapakita-an dida ha anibersaryo han mga pagpapakita. Amo liwat i-ne an nahitabo yana nga tuig. An pagpakita inabot hin 10 ka minuto. Didto ha balay ni Ivanka nahitabo an pagpapakita nga di-in upod an pamilya niya, an iya bana ngan an tolo nira nga anak. Naghatag an Mahal na Birhen hi-nen sunod nga tugon:
"Hinigugma ko na mga anak, mag higugma-ay kamo dara an pag-higugma han Anak ko. Kalinaw, kalinaw, kalinaw."
Malipayon an Mahal na Birhen ngan nag-pulong kan Ivanka bahin han ika-unom nga tugon-sekreto.
Tugon ha petsa Hulyo 25, 2005 "Hinigugma ko na mga anak! Yana liwat nga adlaw, tinatawag ko na pun-on iton iyo adlaw hin halipot ngan kinasing-kasing na mga pangadye. Kon nag a-ampo kamo, abre iton iyo kasing-kasing ngan hinihigugma kamo han Diyos hin espesyal na gugma ngan tatagan kamo hin espesyal na mga grasya. Sanglit, pahimulsa hin maupay i-ne nga panahon hin grasya ngan mas labi pa na i-tugyan i-ne ha Diyos. Mag-nobena hin pagpupu-asa ngan pag-sasalikway para hi Satanas ma-harayo ha iyo ngan an grasya amo an mapa-libot ha iyo. Harani la ako ha iyo ngan nag-hahangyo atbang ha Diyos para han kada usa ha iyo. Salamat han iyo pag-responde hi-ne ga tawag ko." 07/2005
Tugon ha petsa Agosto 25, 2005 "Hinigugma ko na mga anak! Yana liwat nga adlaw tinatawag ko na i-buhi niyo an akon mga tugon. Guin regalo han Diyos ha iyo i-ne nga panahon na silbi panahon hin grasya. Sanglit, mga anak, pahimulsa hin maupay iton kada segundo ngan mag-ampo, mag-ampo, mag-ampo. Benebendisyunan ko kamo ngatanan ngan nag-hahangyo ako atbang ha Kahitas-on para hiton kada usa ha iyo. Salamat han iyo pag-responde hi-ne nga tawag ko." 08/2005
Tugon ha petsa Septembre 25, 2005 "Hinigugma ko na mga anak! Dara an gugma, tinatawag ko kamo na: magbag-o ha pagka Diyos-non, bisan kon harayo kamo ha kasing-kasing ko. Ayaw kalimot, na ako an nanay niyo ngan nababati-an ko an hapdos han kasakit para hiton kada usa nga harayo ha kasing-kasing ko; pero di-re ko kamo babaya-an na kamo-kamo la. Nato-od ako na puede niyo baya-an an dalan ngadto han sala ngan mag-desider para ha pagka-santohanon. Salamat han iyo pag-responde hi-ne nga tawag ko." 09/2005
Tugon sa petsa Oktubre 25, 2005 "Mga anak, mag-tuod kamo, mag-ampo ngan mag-higugma, ngan an Diyos mapapaharani ha iyo. Reregalohan kamo Niya han ngatanan na grasya na guin a-aro niyo ha Iya. Regalo ako ha iyo, tungod kay, adlaw-adlaw, guin tutugutan ako han Diyos na makanhi ha iyo ngan mahigugma an kada usa ha iyo hin waray sukol na gugma. Sanglit, mga anak, ha pag-ampo ngan pagka-mainobsanon, abrehi iton iyo mga kasing-kasing ngan mag-testigo bahin hi-nen akon pag-kanhi ha iyo. Salamat han iyo pag-responde hi-ne nga tawag ko." 10/2005
Tugon ha petsa Nobyembre 25, 2005 "Hinigugma ko na mga anak! Yana liwat nga adlaw tinatawag ko kamo na mag-ampo, mag-ampo, mag-ampo hasta ngada nga iton pag a-ampo mahimo na i-kinabubuhi niyo. Mga anak, yana nga panahon, ha espesyal na pa-agui, nag a-ampo ako atbang ha Diyos na regalohan kamo hin pag-sarig. Dida la ha pag-sarig niyo madidiskubrehan an kalipay hiton regalo nga kinabuhi na hatag ha iyo han Diyos. An kasing-kasing niyo malipayon ha pag-huhunahuna han waray katapusan. Upod ako niyo ngan nag-hihigugma ha iyo. Salamat han iyo pag-responde hi-ne nga tawag ko." 11/2005
Tugon ha petsa Disyembre 25, 2005 "Hinigugma ko na mga anak! Yana liwat nga adlaw, kugos ko an guti-ay nga Hesus, an Hadi han Kalinaw, para bendisyunan kamo han Iya kalinaw. Mga anak, ha espesyal na pa-agui tinatawag ko yana nga adlaw na mahimo kamo na akon taga-dara hin kalinaw dinhe ha kalibutan nga waray kalinaw. Bebendisyunan kamo han Diyos. Mga anak, ayaw kalimot na ako an iyo nanay. Benebedisyunan ko kamo ngatanan hin espesyal na bendisyun, dara an guti-ay nga Hesus ha akon mga butkon. Salamat han iyo pag-responde hi-ne nga tawag ko." 12/2005
TINUIG NA PAGPAPAKITA KAN JAKOV HA PETSA DISYEMBRE 25, 2005
Hadton katapusan na inadlaw na pagpapakita kan Jakov Colo ha petsa Septembre 12, 1998, guin sidngan hiya han Mahal na Birhen na usa ka beses kada tuig hiya magpapakita ha kada Disyembre 25, adlaw han Pasko. Amo liwat i-ne an nahitabo yana nga tuig. An pagpapakita nag-tikang alas 2:45 ha kulop (oras didto) ngan inabot hin 7 ka minuto. Nag-hatag an Mahal na Birhen hi-nen sunod nga tugon:
"Hinigugma ko na mga anak! Yana nga adlaw, upod hi Hesus ha akon mga butkon, ha espesyal na pa-agui tinatawag ko kamo na mag bag-o hin kinabuhi ha pagka Diyos-non. Mga anak, ha naglabay na mga panahon na guin tugotan ako han Diyos na makanhi ha iyo, sigue an akon pag-tawag ha iyo na magbag-o hin kinabuhi ha pagka Diyos-non. Damo hiton iyo mga kasing-kasing an sarado pa. Mga anak, hi Hesus amo an kalinaw, gugma ngan kalipay; sanglit, mag-desider kamo yana para kan Hesus. Mag-tikang kamo pag-ampo. Mag-ampo ha Iya para regalo-han kamo hin pagbag-o hin kinabuhi ha pagka Diyos-non. Mga anak, dida la upod ni Hesus kamo magkaka-ada hin kalinaw, kalipay ngan kasing-kasing na puno hin gugma. Mga anak, hinihigugma ko kamo. Ako an iyo nanay ngan hatag ko ha iyo an akon kinag-anak na bendisyun."


text:
Our Lady Of Medjugorje
Messages From 1992 In Waray-Waray
Tugon ha petsa Enero 25, 1992 "Hinigugma ko na mga anak! Yana nga adlaw, ini-imbita ko kamo pag-otro liwat hiton pag a-ampo dida ha pamilya niyo para an kada pamilya maka-hatag kalipay ha Anak ko na hi Hesus. Sanglit, mga anak, mag-ampo ngan duga-ngui pa niyo iton oras para kan Hesus, despues ma-iintendihan ngan makakarawat niyo an ngatanan, bisan pa iton pinaka-makuri na mga sakit ngan mga krus. Upod ako niyo ngan gusto ko dad-on kamo sulod ha kasing-kasing ko ngan protektahan kamo, pero di-re pa kamo desidido hito. Sanglit, mga anak, biling ko ha iyo an pag a-ampo, para dida ha pag-ampo, tutugot kamo na makabulig ako ha iyo. Mag-ampo, hinigugma ko na mga anak, para iton pag a-ampo mahimo nga tinapay pang adlaw-adlaw niyo. Salamat han iyo pag-responde hi-ne nga tawag ko."
Tugon ha Pebrero 25, 1992 "Hinigugma ko na mga anak! Yana nga adlaw, ini-imbita ko kamo na magpa-harani pa ha Diyos pa-agui ha pag a-ampo. Amo la i-ne nga pa-agui para ma-buligan ngan ma-protektahan ko kamo kontra hiton kada pag-sulong ataki ni Satanas. Upod ako niyo ngan nag hahangyo ha Diyos para bantayan kamo Niya. Pero kinahanglan ko an iyo mga pag-ampo ngan iton iyo pag-siring hin – "Oo." Ma-dali la kamo ma-wara dida ha materyoso ngan ha mga butang pan-tawo, ngan ma-dali kamo makalimut na an Diyos amo an pinaka-dako nga sangkay niyo. Sanglit, hinigugma ko na mga anak, magpa-harani kamo ha Diyos para protektahan ngan bantayan kamo Niya kontra han kada kada-utan. Salamat han iyo pag-responde hi-ne nga tawag ko."
Tugon ha petsa Marso 25, 1992 "Hinigugma ko na mga anak! Yana nga adlaw, sugad hin waray pa mahitabo, ini-imbita ko kamo na ika-buhi ngan sunda an akon mga tugon dida ha kinabuhi niyo. Na-kanhi ako para maka-bulig ha iyo, sanglit, imbitado ko kamo na magbag-o hin kinabuhi tungod kay nag a-agui kamo ha miserab-le nga dalan, ha dalan han kada-utan. Pag-siring ko ha iyo na: magbag-o hin kinabuhi pagka Diyos-non, mag-ampo, mag-puasa, mag-pasaylo, waray niyo seryosoha i-ne. Guin tikang niyo ika-buhi despues guin ukoy niyo, tungod nga ma-kuri para ha iyo. Ayaw, mga anak, kon ma-upay iton usa nga butang, kinahanglan mag-budlay kamo dida hiton ma-upay ngan ayaw pag-hunahuna nga: di-re ako naki-kita han Diyos, di-re Hiya nama-mati, di-re Hiya nag-bubulig. Ngan humarayo kamo ha Diyos ngan ha akon tungod hiton miserab-le na interes niyo. Gusto ko unta himo-on kamo nga linaw han kalinawan, pag-higugma ngan ka-upayan. Gusto unta han Diyos na kamo, upod an iyo pag-higugma ngan pag-bulig Niya, mag-himo hin mga milagro ngan mag-hatag hin ehemplo. Sanglit, i-ne an akon tugon ha iyo: Guin momolayan kamo ngan iton iyo mga kalag ni Satanas, ngan di-re ako makaka-bulig ha iyo tungod kay harayo kamo ha kasing-kasing ko. Sanglit, mag-ampo, ika-buhi an akon mga tugon, despues, makikita niyo an mga milagro hiton pag-higugma han Diyos dida ha adlaw-adlaw na kinabuhi niyo. Salamat han iyo pag-responde hi-ne nga tawag ko."
Tugon ha petsa Abril 25, 1992 "Hinigugma ko na mga anak! Yana nga adlaw ini-imbita ko liwat kamo ha pag-ampo. Pa-agui la ha pag a-ampo ngan pag-pupuasa mahuhunong iton guerra. Sanglit, mga anak, mag-ampo ngan dida ha kinabuhi niyo mag-testigo na akon kamo ngan ako an tag-iya niyo, tungod kay i-nen masamok na mga adlaw gusto mag-enganyo hi Satanas han kadam-an na mga kalag. Sanglit, nag-iimbita ako na mag-desider kamo para ha Diyos ngan proprotektahan kamo Niya, ngan tutudru-an kamo hiton iyo buruhaton ngan kon ha-in iton agui-anan. Ini-imbita ko adton ngatanan nga nag-siring han ira "Oo" ha akon para mag-konsagra hin otro ha Anak ko na hi Hesus ngan ha kasing-kasing Niya, ngan ha akon, para mas ma-dara namon kamo silbi instrumento hin kalinaw din-he ha waray kalinaw na kalibutan. Iton Medjugorje usa nga senyales para ha iyo ngatanan ngan usa nga pag-tawag na mag-ampo ngan mabuhi ha grasya hi-nen mga adlaw na guin hahatag ha iyo han Diyos. Sanglit, mga anak, seryosoha iton pag-karawat hiton tawag ha pag a-ampo. Upod ako niyo ngan ha akon liwat iton iyo kakuri-an. Salamat han iyo pag-responde hi-ne nga tawag ko."
Tugon ha petsa Mayo 25, 1992 "Hinigugma ko na mga anak! Yana nga adlaw, ini-imbita ko liwat kamo ha pag-ampo, para pa-agui ha pag a-ampo mapa-harani pa kamo ha Diyos. Upod ako niyo ngan gusto ko dad-on kamo ha dalan han pagka-salba na guin hahatag ha iyo ni Hesus. Ha adlaw-adlaw, mas-harani ako ha iyo pero di-re niyo nasasabtan i-to ngan ayaw niyo magtug-an na guti-ay la iton ka-sumpay niyo ha akon tungod kaguti-ay hiton iyo mga pag-ampo. Kon na-abot an mga pag-proprobar ngan mga problema, nasiring kamo, "Guino-o ko! Inay ko! Ha-in kamo?" Ako, nag-huhulat la hiton iyo "Oo" para i-presenta ko kamo kan Hesus para pun-on kamo han Iya grasya. Amo nga, ha pag-otro, karawta an tawag ko ngan mag-tikang pag-ampo tubtob ngada na an pag-ampo ma-ikalipay niyo. Despues madidiskubre niyo na an Diyos ma-kusog an gahum ha adlaw-adlaw na kinabuhi niyo. Upod ako niyo ngan nag-huhulat ha iyo. Salamat han iyo pag-responde hi-ne nga tawag ko."
Tugon ha petsa Hunyo 25, 1992 "Hinigugma ko na mga anak! Yana nga adlaw, malipayon ako, bisan pa may guti-ay nga pagka masulob-on an akon kasing-kasing para hadton nag-tikang hi-nen dalan, despues umiwas na. A-anhi ako para dad-on kamo ha bag-o nga dalan, an dalan ngadto ha pagka-salba. Amo nga tinatawag ko kamo, adlaw-adlaw, na mag bag-o na hin kinabuhi ha pagka Diyos-non. Pero kon di-re kamo mag a-ampo, di-re kamo makaka-siring nga tikadto na kamo pagbag-o hin kinabuhi ha pagka Diyos-non. Guin a-ampo ko kamo ngan nag-hahangyo ako ha Diyos para han kalinaw; una, kalinaw sulod hiton kasing-kasing niyo ngan kalinaw liwat ha palibot niyo, para an Diyos unta an iyo kalinaw. Salamat han iyo pag-responde hi-ne nga tawag ko."
Tugon ha petsa Hulyo 25, 1992 "Hinigugma ko na mga anak! Yana liwat nga adlaw, ini-imbita ko kamo ha pag-ampo, ha malipayon na pag-ampo para hi-nen masulob-on na mga adlaw waray ha iyo masulob-on nga nag a-ampo, kundi malipayon an iyo pakikipag-kita ha Diyos, an Taga-Himo. Mag-ampo, mga anak, para maka-harani pa kamo ha akon ngan mabalati-an niyo pa-agui ha pag-ampo kon ano an akon gusto ha iyo. Upod ako niyo ngan kada adlaw hatag ko ha iyo an akon kinag-anak na bendisyun para pun-on kamo han Diyos unta hin grasya para ha adlaw-adlaw nga panginabuhi niyo. Mag-pasalamat ha Diyos para han grasya hi-nen akon pag-kanhi ha iyo tungod kay, magtu-o kamo ha akon, dako gud i-ne nga grasya. Salamat han iyo pag-respnde hi-ne nga tawag ko."
Tugon ha petsa Agosto 25, 1992 "Hinigugma ko na mga anak! Yana nga adlaw gusto ko sumatan kamo na higugma-on ko kamo. Kinag-anak an akon pag-higugma ha iyo ngan ini-imbita ko kamo na mag-abre hin kumpleto hiton iyo kalugaringon ha akon para, pa-agui han kada-usa ha iyo, mabag-o ngan masalbar ko i-nen kalibutan nga puno hin sala ngan mga mara-ut. Amo, hinigugma ko na mga anak, na kinahanglan kumpleto an iyo pag-abre hin kalugaringon ha akon para ma-dara ko kamo permi ngadto han pag-higugma han Diyos, an Taga-Himo, nga adlaw-adlaw nag-papahimangno han Iya kalugaringon ha iyo. Upod ako niyo ngan gusto ko ipa-hibaro ngan ipa-kita ha iyo an Diyos nga nag-hihigugma ha iyo. Salamat han iyo pag-responde hi-ne nga tawag ko."
Tugon ha petsa Septembre 25, 1992 "Hinigugma ko na mga anak! Yana nga adlaw gusto ko mag-siring ha iyo hin otro na a-anhi liwat ako ha iyo hi-nen masamok na mga adlaw nga di-in gusto gub-on ni Satanas an tanan na guin tutukod namon ngan han Anak ko na hi Hesus. Espesyal na gusto niya ma-guba an iyo mga kalag. Gusto niya dad-on kamo pa-harayo ha pangina-buhi Kristiyano ngan ha mga sugo na gusto ipa-sunod ha iyo han Santa Iglesya. Gusto gub-on ni Satanas an tanan na santohanon ha iyo ngan ha palibot niyo. Amo i-ne, mga anak, na mag-ampo, mag-ampo, mag-ampo para masabtan niyo an tanan na guin hahatag ha iyo han Diyos pa-agui hi-nen akon pag-kanhi. Salamat han iyo pag-responde hi-ne nga tawag ko."
Tugon ha petsa Oktubre 25, 1992 "Hinigugma ko na mga anak! Ini-imbita ko kamo ha pag-ampo yana nga makusog hi Satanas ngan gusto mag-angkon hin kadam-an na mga kalag. Mag-ampo, hinigugma ko na mga anak, ngan duga-ngi pa iton pag-sarig niyo ha akon tungod kay a-anhi ako para buligan ngan tugwayan kamo ha bag-o na agui-an tikadto ha bag-o nga kinabuhi. Sanglit, mga anak, pa-mati ngan ika-buhi an akon guin tutugon ha iyo, tungod kay importante ito ha iyo kon waray na ako din-he, na manumduman niyo an mga pulong ko ngan an tanan na guin tugon ko ha iyo. Tinatawag ko na mag-tikang na kamo pag bag-o hin kinabuhi tikang ha tinika-ngan, ngan mag-desider para ha pagka Diyos-non, di-re la ha mga pulong, kundi pa-agui hiton kinabuhi niyo. Salamat han iyo pag-responde hi-ne nga tawag ko."
Tugon ha petsa Nobyembre 25, 1992 "Hinigugma ko na mga anak! Yana nga adlaw, labaw ha tanan, tinatawag ko kamo na mag-ampo. Hina-ut unta na iton kinabuhi niyo mahimo nga sinumpay-sumpay na pag a-ampo. Kon waray an pag-higugma, di-re kamo makakapag-ampo. Amo nga tinatawag ko na higugma-on niyo, labaw ha tanan, an Diyos nga Nag-Himo hiton iyo mga kinabuhi. Despues, mahihibaro-an niyo an Diyos ngan hihigugma-on niyo Hiya dida ha ngatanan, sugad han Iya pag-higugma ha iyo. Hinigugma ko na mga anak, grasya i-nen akon pag-kanhi ha iyo. Amo nga kinahanglan karawton ngan ika-buhi niyo an akon mga tugon para ha ka-upayan niyo. Hinihigugma ko kamo ngan amo i-ne nga a-anhi ako ha iyo para tudru-an ngan dad-on kamo ha bag-o nga kinabuhi pagka Diyos-non, ngan ha pag-salikway hiton sala. Dida la hi-ne madi-diskubre niyo an Diyos ngan adton ngatanan na yana baga harayo pa ha iyo. Sanglit, hinigugma ko na mga anak, mag-ampo. Salamat han iyo pag-responde hi-ne nga tawag ko."
Tugon ha petsa Disyembre 25, 1992 "Hinigugma ko na mga anak! Gusto ko ibutang kamo ngatanan ha ilarum han akon mantel ngan protektahan kamo kontra han ngatanan na pag-ataki ni satanas. Adlaw hin kalinaw yana, pero ha bug-os nga kalibutan, dako iton ka-kulang hin kalinaw. Amo nga tinatawag ko kamo ngatanan para mag-tukod hin bag-o nga kalibutan hin kalinaw, na ka-upod ko pa-agui ha pag a-ampo. Di-re ko i-ne mahihimo kon di-re kamo ka-bunyog ko, amo nga tinatawag ko kamo ngatanan dara an akon kinag-anak na pag-higugma ngan bahala na an Diyos mag-himo hiton iba. Sanglit, abrehi iton iyo mga kalugaringon ha plano ngan ha desinyo han Diyos para maka-bulig kamo ha Iya para han kalinaw ngan ha tanan na mga ma-upay. Ayaw kalimot nga di-re kamo tag-iya hiton iyo kinabuhi, kundi usa ito nga regalo na kinahanglan gamiton niyo pag-dara hin kalipay ha iba ngan pag-dara ha ira ngadto ha kinabuhi nga waray katapusan. Hina-ut unta na permi kamo updan han pag-higugma han Ni?o Hesus. Salamat han iyo pag-responde hi-ne nga tawag ko."


text:
Espanya
- Mayda impormasyon hini nga artikulo nga aada han Iningles nga bersyon nga angay ighubad ha Winaray
- Mayda impormasyon hini nga artikulo nga aada han Kinatsila nga bersyon nga angay ighubad ha Winaray
An Ginhadi-an han Espanya (Kinatsila ngan Gallego: Reino de España; Aragones: Reino d'España; Asturianu: Reinu d´España; Kinatalan: Regne d'Espanya; Vascongado: Espainiako Erresuma; Aranes: Regne d'Espanha) usa nga nasod nga nahamutangan ha salatan-habagatan Europa. Ha katundan (ngan, ha Galicia, salatan), sapit an Portugal. Ha salatan, sapit ini han Hibraltar ngan Marrueko. Ha dumagsaan o amihanan-sinirangan, ha daplin han kabugkiran han Pirineos, sapit iton Fransya ngan an guti-ay nga prinsipado han Andorra. Lakip hini an mga Islas Baleares ha Dagat Mediterraneo, an Islas Canarias ha Kalawdan Atlantico, an mga syudad han Ceuta ngan Melilla ha amihanan nga Africa, ngan in pipira nga mga isla nga waray may na-ukoy ha Mediterraneo nga dapit han Estrecho han Gibraltar nga tinatawag nga Plazas de soberanía, sugad han Islas Chafarinas, an mga "kabato-an" (peñones) han Vélez ngan Alhucemas, ngan an guti-ay nga Isla Perejil (gin-awayan). Ha dumagsaan o amihanan-sinirangan ha daplin han Pirineos, usa nga gamay nga exclave nga bungto nga it ngaran Llívia ha Catalunya ginpapalibotan hin teritoryo han Franses.
Kitaa Gihapon[igliwat | edit source]
Mga tigaman[igliwat | edit source]
- ↑ Amo gihapon an Hadianon nga awit
- ↑ Ha pira nga mga komunidad autonoma, an Inaranes (Inocsitan), Vinascongado, Kinatalan/Vinalensya, ngan Ginalego mga igkasi-opisyal nga mga pinulongan. An Bable ngan Lineones ginkikilala nga opisyal
- ↑ Ugsa han 1999 (ha balaod, 2002) : Peseta Espanyola.
- ↑ Gawas han Islas Canarias, nga aada han WET nga zona hin oras (UTC, UTC+1 ha katsirak).
- ↑ Ginagamit gihapon an.eu nga dominio, kay ginsasaro ini upod hin iba nga mga estado nga api han Unyon Europeo. An dominio nga .cat ginagamit gihapon ha mga teritoryo nga nayakan-hin-Kinatalan.
Pinanbasaran[igliwat | edit source]
- ↑ Spain. www.focus-migration.de: (2009-01-01). Ginkità dida han 2009-09-22.
- ↑ Official Population Figures of Spain. Population on the 1 January 2009. Instituto Nacional de Estadística de España. Ginkità dida han 2009-06-03.
- ↑ 3.0 3.1 3.2 3.3 Spain. International Monetary Fund. Ginkità dida han 2009-10-01.
- ↑ CIA World Factbook. Ginkità dida han 2008-08-13.
Mga sumpay ha gawas[igliwat | edit source]
- Spain entry at The World Factbook
- Spain from UCB Libraries GovPubs
- Espanya at the Open Directory Project
- Spain from the BBC News
- Key Development Forecasts for Spain from International Futures
- Gobyerno
- Mga mapa
- Wikimedia Atlas of Spain
- Datos Heyograpiko nga may pagkahisumpay han Espanya ha OpenStreetMap
- Turismo


text:
Cambrian explosion
Cambrian explosion, o Cambrian radiation, amo an medyo malaksi na pagkaguwa san kadam'an san mga mayor na mga phyla sa hayop, sadton mga 542 milyones katuig an nakalabay, sigun san mga fossil record.[1][2] Gindunganan ini san daramo na pagdurudilain san iba pa na mga organismo. Kaupod sini an mga hayop, phytoplankton ngan calcimicrobe.[3] Antes an Cambrian explosion, mga 610 milyones katuig an nakalbay, ginuwa an Aspidella disk, kudi diri in klaro na nagrepresentar san complex life forms, ngan simple an kadam'an san mga organismo, nabubug'os an kada individual na cell ngan danay maorganiza ngan magbug'os koloniya.
Mga Kasarigan[igliwat | edit source]
- ↑ The Cambrian Period
- ↑ The Cambrian Explosion – Timing
- ↑ Cite error: Invalid
tag; no text was provided for refs named
Butterfield2001ECR


text:
Hilongos
An Hilongos usa nga ikatulo nga klase nga bungto ha lalawigan o probinsya han Leyte ha Sinirangan nga Kabisay-an nga rehiyon han Kabisay-an ha Pilipinas. Sumala han 2000 census, mayda ini populasyon nga 51,462 ka tawo ha 10,763 nga panimalay.
Sulod
Nahimutangan[igliwat | edit source]
Ang munisipalidad han Hilongos nahimutang sa habagatan-nga-katundan nga bahin han probinsiya han Leyte ug na-atubang hit Dagat han Camotes. Ha aminahan han bungto matatad-an an bungto han Hindang; sa sidlangan an Mahaplag ngan Sogod; ha katundan an Dagat han Camotes; ngan ha habagatan mabibilngan an bungto han Bato. An Hilongos 146 kilometros tikang ha Syudad han Tacloban ha amihanan-nga-sidlangan, 77 nga kilometros tikang ha Syudad han Ormoc sa amihanan-nga-katundan, ug 35 kilometros tikang ha Syudad han Maasin sa Southern Leyte o Habagatan nga Leyte.
Kasaysayan[igliwat | edit source]
Pipira ka tuig han waray pa an ika-12 nga siglo, may mga tribo nga nanunuroy tikang ha Iloilo nga nagkaabot hito dida nga lugar nga diri tinuyo kay ginlalanat man hira han mga Malayo nga manlalayag (sailor). An lugar gintawag nga "Ilong" tungod han ngaran hadton nga tribo nga "Ilongot".
Mayda mga iba nga istorya o sugilanon nga nasiring nga ang ngaran nga Hilongos tikang han mga pulong nga "ilong" (irong) ug "lumos" tungod han damo nga nagkalumos ha Sapa han Salog.
Han ika-12 siglo nakilalado an Hilongos. Hi Amahawin, usa nga gamhanan nga datu han baranggay, ginsakop an mga hagrani nga mga kabarangayan, ug ginpadako han iya teritoryo hangtod ha mga lugar nga yana sakop han mga bungto han Inopacan, Hindang, Bato, ug Matalom.
Populasyon[igliwat | edit source]
Dida han 2000 nga Census, an Hilongos narehistro nga amo an ika-2 nga gihamubo an pagtubo han populasyon tikang han tuig 1948. Han 2000, an Hilongos mayda 10,763 ka panimalay, 6.96% nga pagtubo tikang han nakatalaan dida han 1995 nga 10,062. An average nga kadamo hin usa nga panimalay lima ka tawo.
Mga Baranggay[igliwat | edit source]
An Hilongos mayda kalim'an kag usa (51) nga baranggay.
Mga Opisyales han Bungto[igliwat | edit source]
- Mayor: Panfilo Go
- Bise-mayor: Gracing Villaflor
- Mga konsehal:
- Gabisan, Miguela
- Modesto, Doner
- Ong, Cristituto


text:
Globe Theatre
An Globe Theatre in anay tyatro ha London nga nahisumpay kan William Shakespeare. Ini in gintukod ha 1599 han kompnaya ni Shakespeare, an Lord Chamberlain's Men, ngan naruba ha sunog han 29 Hunyo 1613. An ikaduha nga Globe Theatre in gintukod ka kapareho nga lugar han Hunyo 1614, ngan nagsira ha 1642. An panibag-o nga pagtukod han the Globe, nga ginngaranan Shakespeare's Globe. in nag-abre ha 1997, nga may-ginbabanabanahan nga 750 piye (230 m) tikang ha lugar han orihinal nga tyatro.


text:
Bernardo O'Higgins
- Mayda impormasyon hini nga artikulo nga aada han Iningles nga bersyon nga angay ighubad ha Winaray
- Mayda impormasyon hini nga artikulo nga aada han Kinatsila nga bersyon nga angay ighubad ha Winaray
Hi Bernardo O'Higgins Riquelme (Agosto 20, 1778 - Oktubre 24, 1842), usa nga independentista nga namuno ha Salatan nga Amerika ngan usa nga tawo hin estado han Chile. Usa hiya han mga nanguna nga mga tawo han independensya o paglugaring han Chile tikang ha Espanya ngan hiya an namuno han mga puwersa militar nga nakadaog hin independensya. Hiya an syahan nga namuno han estado han Chile komo syahan nga Director Supremo han nasod (1817-1823).
Kitaa gihapon[igliwat | edit source]
- Angay ighubad
- Mga turók
- Biyograpiya
- Politika
- Chile
- Mga Director Supremo han Chile
- Mga mangulo hin estado han Chile
- Mga Chileno nga heneral han army
- Mga mersenaryo
- Mga Chileno nga tulin hin Irlandes
- Mga Irlandes-Espanyol
- Mga politiko han Irlandes nga diaspora
- Mga tawo han Chileno nga Gyera hin Independensya
- Mga tawo han mga gyera hin independensya ha Salatan nga Amerika
- Mga tawo tikang ha Chillán
- Mga natawo han 1778
- Mga namatay han 1842


text:
Ioannis Kapodistrias
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Konde Ioannis Antonios Kapodistrias (ha Griyego Iwάvvnς Kaπoδίσtpιaς - Ioannis Kapodistrias, ha Italyano Giovanni Capo d'Istria, Conte Capo d'Istria, ngan ha Ruso rpaф ИoaHH KaпoдиcTpия - Graf Ioann Kapodistriya) (Pebrero 11 1776 – Oktubre 9 1831) usa nga Griyego nga diplomat han Ruso nga Imperyo. Ha urhe nga panahon hiya an nagin syahan nga namuno han estado han naglulugaring o independyente nga Gresya.


text:
General Santos
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Syudad han General Santos (kon iginhalipot GenSan; nga an kasanhi nga ngaran Dadiangas) usa nga syudad ha Pilipinas. Nahamutangan ini ha salatan nga bahin han nasod, ha probinsya han South Cotabato. Iginklasipika ini nga syahan nga klase nga syudad, nga buot sidngon an mga nangungukoy dine mayda average nga income ha tagsatuig nga P250 ka ribo o P250 ka milyon o sobra.
Mga Baranggay[igliwat | edit source]
An Syudad han General Santos ginbahin ngadto hin karuhaan kag unom (26) nga mga baranggay.
Mga Sumpay ha Gawas[igliwat | edit source]
- Opisyal nga Websayt han Syudad han General Santos
- Philippine Standard Geographic Code
- 2000 Philippine Census Information
- Harampangan nga websayt para han Syudad han General Santos


text:
Mga administratibo nga pagbahin-bahin han Portugal
An mga administratibo nga pagbahin-bahin han Portugal ginbabag-o ha yana.
Sulod
Mga distrito han Portugal[igliwat | edit source]
An distrito, bisan man kon ini ada na han pamalakad ha pagtanggal tungod han pagdesentralisar nga mga polisiya han gobyerno, nagpapabilin nga amo an nangunguna nga pagbahin-bahin han nasod, nga amo an batikan para hin mga administratibo nga pagbahin-bahin sugad hin mga elektoral nga mga konstituyente ngan mga distrito hin mga asosasyon hin futbol. Mayda 18 nga mga distrito ha kontinental nga Portugal:
Mga kasanhi nga mga rehiyon[igliwat | edit source]
Ugsa han 1976, ginbahin-bahin an Portugal ngadto hin mga rehiyon (regiões, kun usa região) o mga lalawigan o probinsya (províncias, kun usa província). Mayda dako nga pagkaiba han mga lalawigan ngan rehiyon ha Europa ngan an mga tabok-han-dagat nga mga kolonya (an nga tinatawag nga tabok-han-dagat nga mga lalawigan). Katapos han Rebolusyon han mga Cravo (o Rebolusyon han mga Clavel), an mga rehiyon ngan lalawigan gintanggal ngan an mga distrito amo an mga nahimo nga ikaduha nga handana nga mga administratibo nga mga rehiyon.
Mga lalawigan/mga rehiyon (1936–1976)[igliwat | edit source]
- Alentejo
- Baixo Alentejo (Ubos nga Alentejo)
- Alto Alentejo (Igbaw nga Alentejo)
- Distrito han Évora
- Distrito han Portalegre (gawas han munisipyo han Ponte de Sôr)
- Estremadura (ayaw ini igkalipat han kanan Espanya nga Extremadura)
- Distrito han Lisboa (Lisbon) – gawas han mga munisipyo han Azambuja ngan Vila Franca de Xira
- Distrito han Setúbal (amihanan nga tunga)
- Distrito han Leiria (salatan nga tunga)
- Ribatejo
- Distrito han Santarém (gawas han mga munisipyo han Ourém ngan Mação)
- Distrito han Lisboa (Lisbon) – an api la amo an mga munisipyo han Azambuja ngan Vila Franca de Xira
- Distrito han Portalegre (an api la amo an munisipyo han Ponte de Sôr)
- Beira Litoral
- Distrito han Coimbra (gawas han mga munisipyo han Pampilhosa da Serra, Oliveira do Hospital ngan Tábua)
- Distrito han Leiria (amihanan nga katunga)
- Distrito han Aveiro (gawas han mga munisipyo han Arouca, Castelo de Paiva, Espinho ngan Santa Maria da Feira)
- Distrito han Santarém (an api la amo an munisipyo han Ourém)
- Beira Baixa (Ubos nga Beira)
- Distrito han Castelo Branco
- Distrito han Santarém (an api la amo an munisipyo han Mação)
- Distrito han oimbra (an api la amo an munisipyo han Pampilhosa da Serra)
- Beira Alta (Igbaw nga Beira)
- Distrito han Guarda (gawas han munisipyo han Vila Nova de Foz Côa)
- Distrito han Viseu (gawas han mga munisipyo han Cinfães, Resende, Armamar, Lamego, São João da Pesqueira ngan Tabuaço)
- Distrito han Coimbra (an api la amo an mga munisipyo han Oliveira do Hospital ngan Tábua)
- Douro Litoral
- Distrito han Porto (Oporto)
- Distrito han Aveiro (an api la amo an mga munisipyo han Arouca, Castelo de Paiva, Espinho ngan Santa Maria da Feira)
- Distrito han Viseu (an api la amo an mga munisipyo han Cinfães ngan Resende)
- Minho
- Distrito han Braga
- Distrito han Viana do Castelo
- Trás-os-Montes e Alto Douro (Trás-os-Montes ngan Igbaw nga Douro)
- Distrito han Vila Real
- Distrito han Bragança (Braganza)
- Distrito han Guarda (an api la amo an munisipyo han Vila Nova de Foz Côa)
- Distrito han Viseu (an api la amo an mga munisipyo han Armamar, Lamego, São João da Pesqueira ngan Tabuaço)
- Açores (Azores)
- Distrito han Ponta Delgada
- Distrito han Angra do Heroísmo
- Distrito han Horta
Mga tabok-han-dagat nga mga lalawigan[igliwat | edit source]
- Kitaa: Imperyo nga Portuges
- Angola/Portuges nga Katundan nga Africa – tabok-han-dagat nga lalawigan (1951–1975). Naglugaríng han 1975.
- Cabo Verde – tabok-han-dagat nga lalawigan (1951–1974); republika nga autonoma (1974–1975). Naglugaríng han 1975.
- Guiné Portuguesa/Portuges nga Guinea – tabok-han-dagat nga lalawigan (1951–1974). Unilateral nga paglugaríng komo Guinea Bissau gindeklara han 1973, ginkilala han Portugal han 1974.
- Macau/Macao – tabok-han-dagat nga lalawigan (1844–1883); gin-usa nga tabok-han-dagat nga lalawigan upod han Portuges nga Timor ha ilarom han Goa (1883–1951); tabok-han-dagat nga lalawigan (1951–1975); ispisyal nga teritoryo (1975–1999). Gin-ulî ngadto han Tsina komo usa nga nalalain nga administratibo nga rehiyon han 1999.
- Moçambique/Portuges nga Sinirangan nga Africa – tabok-han-dagat nga lalawigan (1951–1974); lokal nga pagdumara (1974–1975). Naglugaríng han 1975.
- Índia Portuguesa/Portuges nga Indya – tabok-han-dagat nga lalawigan (1946–1962). Gin-anexar han India han 1962 ngan ginkilala han Portugal han 1974.
- São Tomé e Príncipe – tabok-han-dagat nga lalawigan (1951–1971); lokal nga pagdumara (1971–1975). Naglugaríng han 1975.
- Timor Português/Portuges nga Timor – tabok-han-dagat nga teritoryo (1951–1961); unilateral nga paglugaríng komo East Timor ginproklamar han 1975, gin-anexar han Indonesia han 1976. (Ginkilala han UN nga diri-naglulugaríng-nga-teritoryo ha ilarom hin Portuges nga pagdumara tikang han 1961–1999). UN nga pagdumara tikang han 1999 tubtob han paglugaríng han 2002.
Tigamni: An Brasil nahimo nga ginhadi-an komo kabahin han Nahiusa nga Ginhadi-an han Portugal, Brasil, ngan han Algarve (Reino Unido de Portugal, Brasil e Algarve(s) 1815-1822), naglugaríng han 1822.


text:
El Salvador
- Para hit lain nga kagamit, kitaa an El Salvador (pansayod).
An El Salvador nga an opisyal nga ngaran Republika han El Salvador (ha Kinatsila: República de El Salvador), usa nga nasod ha Butnga nga Amerika. Nagsasapit ini han Kalawdan Pacifico butnga han Guatemala ngan Honduras. Nahamutang ini ha Golfo han Fonseca, sugad han Nicaragua ha unhan nga salatan. Upod hin populyason nga mga 7 ka ribo o milyon nga tawo (Hulyo 2008 nga Census) ha 21,000 ka km, amo ini an mayda gidakoi hin densidad hin katawhan nga nasod ha Butnga nga Amerika, ngan guruguti-ay hin kadako kaysa han mga hagrani nga mga kanasoran. An kapital nga syudad han San Salvador amo an pinakaimportante nga metropolis han republika.
Mga pagbahinbahin ha teritoryo[igliwat | edit source]
An El Salvador ginbahin ngadto hin napulo kag upat (14) nga mga departamento, ngan ini liwat, ginbahin-bahin ngadto in duha ka gatos kaunman kag duha (262) nga mga munisipyo (municipio).


text:
Ivan IV han Rusya
Hi Ivan IV Vasilevich (Rinuso: ИBáH Bacи́лbeBич, tr. Ivan Vasilevich; 25 Agosto 1530 – 28 Marso [D.E. 18 Marso] 1584),[1] ginngaranan gihap nga Ivan el Terrible o kundi man Ivan nga Maisog (Rinuso: ИBáH ГpóзHый (bulig·info), Ivan Grozny), amo an Gran Prinsipe han Moscow tikang han 1533 kutob 1547 ngan Tsar han Tanan nga mga Rusya tikang 1547 kutob han iya kamatayan. Puyde liwat hiya tawagon nga Juan IV han Rusya. An iya maiha nga pag-hadi nagpakita han pagsakop han mga Khanato han Kazan, Astrakhan, ngan Siberia, nga diin nabag-o an Rusya ngadto hin usa nga damo-hin-ethniko ngan damo-hin-pagtuo nga estado nga an kahaluag haros usa ka yukot ka ribo nga akre, nga mga 4,046,856 ka km2 (1,562,500 ka kwadrado nga milya).[2] Nakadumara hi Ivan hin damo nga mga pagbag-o han pagpadukwag tikang hin medieval nga estado ngadto hin imperyo ngan tigawas nga gahom ha rehiyon, ngan amo an nagin syahan nga namuno nga ginkorona nga Tsar han Tanan nga mga Rusya.
Mga kasarigan[igliwat | edit source]
- ↑ 28 Marso: Ini nga Pitsa ha Kaagi. Webcitation.org. Ginkúhà 2011-12-07
- ↑ Russia: Land of the Czars, History Channel


text:
Alaska
An Alaska (i /əˈlæskə/) amo an gidako-i nga estado han Estados Unidos ha kahaluag. An Juneau amo an kapital nga siyudad ha nasabi nga Estado. Nahamutang an Alaska ha kanawayan nga kadaplinan han kontinente han Amihanan nga Amerika, ngan sapit an Canada ha sidlangan, an Kalawdan Artico ha amihanan, ngan an Kalawdan Pacifico ha katundan ngan salatan, ngan ah Rusya unhan pa ha katundan tabok han Estrecho han Bering. Mga katunga han mga 710,231 ka molupyo han Alaska (sumala han 2010 nga Census han Estados Unidos) naukoy ha sakob han metropolitano nga kahaluag han Anchorage. An Alaska amo an gigutiayi hin padot-hin-katawhan o densidad hin populasyon han Estados Unidos.[1]
Ginpalit an Alaska tikang han Imperyo nga Ruso han Marso 30, 1867, hin bayad nga $7.2 ka ribo o milyon ($113 ka ribo o milyon ha yana nga mga dolar) ha mga tagduha ka sentimo ha tagsa akre ($4.74/km²). An tuna nag-agi hin pipira nga mga pagbalhin ha pagdumara ugsa ini magini usa nga organisado (o gin-incorporar) nga teritoryo dida han Mayo 11, 1912. An Alaska amo an nagin ika-49 nga estado han Estados Unidos dida han Enero 3, 1959.
An ngaran nga "Alaska" (Aляcka) daan na gin-gamit han panahon han pagkolonisar han Rusya, nga diin gin-gamit anay ini para la han rawis o katarman o peninsula. Ginkuha ini tikang han Aleut nga pulong nga alaxsxaq, nga nangangahulogan "the mainland" (an dako nga tuna) o kun ha mas literal, "an butang nga diin an buhat han dagat ginkakadto".[2] Tinatawag gihapon ini nga Alyeska, an "dako nga tuna", usa nga Aleut nga pulong nga tikang han amo gihapon nga ugat.
Mga kasarigan[igliwat | edit source]
- ↑ Census Bureau. Factfinder.census.gov. Ginkità dida han 2010-06-02.
- ↑ Ransom, J. Ellis. 1940. Derivation of the Word "Alaska"'. American Anthropologist n.s., 42: pp. 550–551


text:
Istorya 59: Kon Kay Ano nga Kinahanglan Pumalagiw hi David
KATAPOS patayon ni David hi Goliat, gindara hiya kan Saul han punoan han kasundalohan nga hi Abner. Nalipay gud hi Saul kan David. Ginhimo niya hi David nga lider han kasundalohan ngan ginpaukoy ha iya balay.
Paglabay han panahon, han binalik an kasundalohan tikang ha pakig-away ha mga Pilisteohanon, an kababayin-an nagkanta: ‘Hi Saul nagpatay hin yinukot, kondi hi David nagpatay hin napuplo ka yukot.’ Salit naawa hi Saul tungod kay mas ginpasidunggan hi David kay ha iya. Kondi waray maawa an anak ni Saul nga hi Jonatan. Daku an iya gugma kan David, ngan hinigugma liwat ni David hi Jonatan. Salit nagsaaray hira nga magpapadayon an ira pagin magsangkay.
Maopay magpatokar hi David hin arpa, ngan karuyag ni Saul an iya gintutokar. Kondi usa ka adlaw, tungod han kaawa ni Saul may-ada hiya ginbuhat nga maraot. Samtang nagtutokar hi David han arpa, ginbangkaw hiya ni Saul, ngan nagsiring: ‘Tutuhugon ko hi David ngada ha bungbong!’ Kondi nakalikay hi David, salit waray hiya maigo. Ha iba nga panahon, ginbangkaw na liwat hiya ni Saul kondi waray hiya maigo. Salit nasantop ni David nga kinahanglan mag-ikmat gud hiya.
Nahinunumdoman mo ba an iginsaad ni Saul? Nagsaad hiya nga ihahatag niya an iya anak basi magin asawa han tawo nga makakapatay kan Goliat. Nagsiring hi Saul kan David nga magigin asawa niya an iya anak nga hi Mikal, kondi kinahanglan patayon anay niya an 100 nga kaaway nga Pilisteohanon. Hunahunaa ito! Naglalaom gud hi Saul nga mapapatay han mga Pilisteohanon hi David. Kondi waray nira mapatay hiya, salit iginhatag ni Saul an iya anak nga magin asawa ni David.
Usa ka adlaw, nagsiring hi Saul kan Jonatan ngan ha ngatanan niya nga surugoon nga karuyag niya patayon hi David. Kondi nagsiring hi Jonatan ha iya tatay: ‘Ayaw pagbuhati hin maraot hi David. Waray hiya ginbuhat nga maraot ha imo. Lugod, an ngatanan nga iya ginbuhat nakabulig gud ha imo. Nameligro an iya kinabuhi han ginpatay niya hi Goliat, ngan han nakita mo ito, nalipay ka.’
Namati hi Saul ha iya anak, ngan nagsaad hiya nga diri hiya magbubuhat hin maraot kan David. Salit ginpabalik niya hi David, ngan nagtrabaho utro ha iya ha palasyo. Kondi, usa ka adlaw, han nagtutokar hiya, ginbangkaw na liwat hiya ni Saul. Nakalikay hiya ngan naigo hito an bungbong. Ikatulo na ito ka beses! Naghunahuna hi David nga kinahanglan na hiya pumalagiw!
Hito nga gab-i inuli hi David ha iya balay. Kondi nagsugo hi Saul hin mga sundalo basi patayon hiya. Maaram hi Mikal han plano han iya tatay. Salit ginsumatan niya an iya bana: ‘Kon diri ka pumalagiw yana nga gab-i, patay ka na buwas.’ Hito nga gab-i, ginbuligan ni Mikal hi David nga makapalagiw ngan ha bintana hiya inagi. Mga pito ka tuig nga nagtinago hi David ha iba-iba nga lugar basi diri hiya mabilngan ni Saul.
1 Samuel 18:1-30; 19:1-18.
Mga pakiana
- Kay ano nga naawa hi Saul kan David, kondi ha ano nga paagi naiiba an anak ni Saul nga hi Jonatan?
- Ano an nahitabo han nagtutokar hi David han arpa para kan Saul?
- Ano an ginpabuhat ni Saul kan David antes magin asawa an iya anak nga hi Mikal, ngan kay ano nga ginpabuhat niya ini?
- Han nagtutokar hi David para kan Saul, ano an nahitabo ha ikatulo nga higayon, sugad han makikita ha retrato?
- Paonan-o ginbuligan ni Mikal nga makapalagiw hi David, ngan ano an ginbuhat ni David ha sulod hin pito ka tuig?
Dugang nga mga pakiana
- Basaha an 1 Samuel 18:1-30.
Paonan-o an marig-on nga gugma ni Jonatan kan David nagpapadagaw han paghigugmaay han ‘iba nga mga karnero’ ngan “gutiay nga panon”? (1 Sam. 18:1; Juan 10:16; Luk. 12:32; Sak. 8:23)
Paonan-o ipinapakita han 1 Samuel 18:4 nga mapinasakupon gud hi Jonatan ha usa nga pinili nga magin hadi, bisan kon sumala ha nahiaraan hiya unta an manurunod ni Saul?
Paonan-o ipinakita ha kahimtang ni Saul nga an kaawa mahimo magtugway ha seryoso nga sala, ngan ano nga leksyon an hibabaroan naton tikang hini? (1 Sam. 18:7-9, 25; Jak. 3:14-16)
- Basaha an 1 Samuel 19:1-17.
Kay ano nga nameligro an kinabuhi ni Jonatan han nakiistorya hiya kan Saul? (1 Sam. 19:1, 4-6; Prob. 16:14)


text:
TACLOBAN CITY- Ginrereklamo han usa nga magturutdo an kapitana ha Barangay 63, Mangga, Sagkahan, Siyudad han Tacloban nga hi Kapitan Milagros Mabini. Ini in mahitungod nga hiya daw in diri gintatagaan hin kaangayan nga pagtagad tikang ha barangay durante han iya reklamo.
Sumala kan Gelina Tabuyan, an tagreklamo, iya daw ginrereklamo an mga tawo ha ira barangay hin pagpupulong hin maglaw-ay kontra ha iya. An iya reklamo in nag-agi na ha Commission on Human Rights, Barangay Affairs, Pulis ngan pati na ha Ombudsman.
Baon naman ni Kapitana Mabini, hiya dw in diri mahatag hin cerificate to file action nga gin-aaro han nasabi nga maestra in matungod nga waray hiya pormal nga reklamo ha barangay. Ini daw in waray pa mag-agi hin bisan ano nga pagtuhay kay an tagreklamo daw in diri nasunod hin proseso.
Dugang pa ni kapitana, tikang ka kagawad pa niya hasta naging kapitan nala hiya, asya la gihapon nga reklamo an ginpapasamwak hini nga natura nga maestra. Andam daw hi kapitana Mabini umatubang kan Tabuyan bisan paman ha Ombudsman.


text:
Corazón Aquino
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi María Corazón Sumulong Cojuangco-Aquino (Enero 25, 1933 - Agosto 1, 2009), nga agsob tawagon nga Cory Aquino, amo an Mangulo o Presidente han Pilipinas tikang han 1986 tubtob 1992. Hiya an syahan nga babaye nga Mangulo han Pilipinas ngan amo an syahan nga babaye nga Presidente han Asya (nga diri naglalakip kan Soong Ching-ling, Presidente ha Dungog ngan acting Chairman han Tsina) ngan kilalado nga nagbabandilyo hin demokrasya, kamurayaw, paghatag hin gahom ha kababayin-an ngan relihiyoso nga piedad.


text:
Hiruhimangraw:Chelonia mydas
Mabibilngan dinhi - nagkikinahanglan hin paghubad[igliwat | edit source]
Sumala ha Catalogue of life, mabibilngan ini nga species ha "Atlantic, Pacific, and Indian oceans, chiefly in the tropics. Adriatic Sea (Croatia ?), Italy (occasional occurence [E. RAZZETTI, pers. comm.]) Turkey [Basoglu 1973] Madagascar, Comoro Islands (Grande Comore, Mohélim Anjouan, Mayotte) It occurs as far nor". Alayon pagbulig hiton paghubad o paghatag hin kadugangan nga kasayoran hinin nga artikulo.:  [1] Lsjbot (talk) 13:37, 9 Marso 2013 (UTC)


text:
Dagat Okhotsk
An Dagat Okhotsk (Rinusyan: OxóTckoe Mópe; Iningles nga Transliterasyon: Okhotskoye More) kalakip han katundan kalawdan Pasipiko, nga nahamutang ha kabutngaan han Rawis han kamchatka ha sinirangan, an kapuropod-an Kuril ha salatan-sinirangan, an puro han Hokkaidō ha harayo nga salata, an puro han Sakhalin ha katundan, ngan halaba nga estrecho han sinirangan nga baybayon han Siberia (upon an kapuropod-an han Shantar) ha katundan ngan amihanan. An amihanan-sinirangan nga eskina amo an Golpo han Shelikhov.


text:
Europa
An Europe ginsisiring nga usa han mga pito nga kontinente nga, hini nga kaso, mas kultural ngan politkal nga pagkakaiba kaysa hin fisioheyograpiko. Ha pisikal ngan geolohiya, an Europa usa nga subkontinente o dako nga peninsula, nga naghihimo hiton pinakakatundan nga bahin han Eurasia. An katubtoban han Europa ha amihanan amo an Kalawdan Arctico, ha katundan an Kalawdan Atlantico ngan ha salatan han Dagat Mediterraneo ngan han Caucasus. An katubtoban han Europe ha siniringan diri klaro, pero ha tradisyon ini amo an watershed para han mga Kabugkiran Ural ngan Dagat Caspian ha timugan o salatan-sinirangan: an mga Ural ginsisiring han kadam-an nga heyograpiko ngan tektoniko nga tigaman nga nabulag hiton Asya tikang han Europa.
An Europa amo an ikaduha nga gigutiayi nga kontinente han kalibutan ha kahaluag, nga mga 10,430,000 ka kwadrado nga kilometro (4,020,000 ka kwadrado nga milya) o 2.0% han katunaan han Kalibutan, ngan ini darudako la kaysa han Australia. Ha populasyon, amo ini an ikatulo nga gidakoi nga kontinente (an Asya ngan Africa darudako) nga mayda populasyon nga labaw hin 705,000,000, o mga 11% ha populasyon han kalibutan.
Kitaa Gihapon[igliwat | edit source]
Pinanbasaran[igliwat | edit source]
Mga sumpay ha gawas[igliwat | edit source]
- Council of Europe
- European Union
- The Columbia Gazetteer of the World Online Columbia University Press
- "Introducing Europe" from Lonely Planet Travel Guides and Information


text:
Hubert Humphrey
Hi Hubert Horatio Humphrey, Jr. (Mayo 27, 1911 – Enero 13, 1978) nag-alagad ha ilarom ni Mangulo Lyndon B. Johnson komo amo an ika-38 nga Sugbong-Mangulo han Estados Unidos. Nakaduha mag-alagad hi Humphrey Senador han Estados Unidos tikang ha Minnesota, ngan nag-alagad hiya komo Majority Whip han Partido Demokrata. Usa hiya han nagtukod han Partido Minnesota Democratic-Farmer-Labor ngan Americans for Democratic Action. Nagsirbe gihapon hiya nga Alkalde han Minneapolis, Minnesota, 1945–1949. Han 1968, hi Humphrey an ginkandidato han Partido Demokrata dida han 1968 nga pinili-ay hin mangulo kundi napirdi hiya hin diri dako han Republikano nga ginkandidato nga hi Richard Nixon.


text:
Biliran
- Ini nga artikulo mahitungod han probinsya. Para han bungto, kitaa an Biliran, Biliran.
An Biliran usa han mga gigutiayi nga mga probinsya o lalawigan han Pilipinas. Nahamutangan ini ha Sinirangan nga Kabisay-an nga rehiyon. It Biliran usa nga isla-nga-probinsya ngan nahamutangan la hin mga pira ka kilometros ha amihanan han isla han Leyte. Naval an kapital han Biliran. Han una, an Biliran kabahin han lalawigan han Leyte hangtod naging lain nga lalawigan an Biliran han tuig 1992.
Sulod
Mga Tawo ngan Kultura[igliwat | edit source]
Demograpiko[igliwat | edit source]
Sumala han Mayo 2000 nga census, an Biliran mayda populasyon nga 140,274, amo nga an probinsya, ika-lima nga giguti-ayi han katawhan nga probinsya han nasod, ngan gigamayi ha bug-os nga rehiyon. Mayda mga 27,907 nga panimalay han lalawigan nga an average nga kadako nga 5.02 ka tawo, hiruhitaasay la han nasodnon nga average nga 4.99.
Mga Yinaknan[igliwat | edit source]
An mga taga-Biliran nayakan han Sinugboanon o Cebuano ngan Winaray. An Cebuano nga yinaknan, ginagamit hin mga 57.79% han populasyon ngan an kasagaran ha ira aadto han kalondan nga bahin han isla nga naatubang han Sugbo, samtang an Winaray ginagamit hin 40.80% nga aada han sidlangan nga bahin han lalawigan ngan ha isla han Maripipi.
Ekonomiya[igliwat | edit source]
An masurung nga pagpakabuhi han lalawigan amo an panagat o pangisda. Kaurugan han mga bungto, labi na an Naval ngan Biliran, mag-upay an mga daungan hin mga sakayan. Mayda 95 nga hectares of brackish water fishponds which produce prawns, pasayan ngan bangus. Mayda liwat 30 ka hektaryas hin seawater mga maupay gamiton para hin seaweed farming ngan 10 pa ka hektaryas para hin fishcage culture.
Tungod kay damo hin bukid an isla, an Biliran nakasuporta hin dirudilain nga mga taramnan ha agrikultura. An mga mapaso-ay nga kapatagan puyde igtanom hin humay ngan iba pa nga mga taramnan nga tropikal. An mahagkotay nga kabugkiran puyde tamnan hin mga hagtaas-in-balor nga mga taramnan sugad hin cutflower ngan mga dirudilain nga mga utanon nga gintatanom ha Syudad han Baguio o ha Syudad han Tagaytay.
An mga nangungukoy dida mayda gihapon industriya hin hunting, pangahoy, ngan manufacturing. An prinsipal nga raw material nga ginhihimo amo an luget ngan lana hin lubi. Lakip han mga proseso nga goods an white clay ceramics, bulad, raw gulaman, ngan citronella oil.
Lakip han waray pa kagamit nga mga natural resource han isla amo an geothermal power ngan an damo nga sulfur ngan gypsum nga deposito.
Heyograpiya[igliwat | edit source]
Politikal[igliwat | edit source]
An Biliran ginbahinbahin hin mga walo (8) nga munisipalidad o bungto. Labot la han Maripipi, ngatanan han mga bungto ada ha Isla han Biliran samtang an Maripipi isla-nga-bungto nga nahamutangan ha kanawayan o amihanan-nga-katundan. An gidako-i nga bungto amo an Naval, an kapital. Maripipi an giguti-ayi nga bungto.
Mga Bungto[igliwat | edit source]
Pisikal[igliwat | edit source]
An Biliran mayda kabug-osan nga kahaluag hin 555.4 ka kwadrado nga kilometros, nga amo ini nga an Biliran an ika-upat nga giguti-ayi nga probinsya ha Pilipinas. An duha nga dagko nga isla amo an Isla han Biliran ngan an Isla han Maripipi.
Nahimutang an Isla han Biliran Island ha amihanan nga kaladwan tikang han Isla han Leyte tabok han Estrecho han Biliran. Ha timugan (o salatan-sinirangan) amo an Baybayon han Carigara, ha dumagsaan (o amihanan-sinirangan) amo an Dagat Samar, ngan padayon pa, an Isla han Samar. Ha katundan amo an Dagat Bisaya ngan an Masbate nahimutang hin mga 30 ka km ha kanawayon o amihanan-katundan.
An main nga isla han Biliran bukidon ngan mayda hagli-ot nga mga kahaluag ha may baybayon.
Iton mga bungto han Naval ngan Caibiran la an mayda haglu-ag nga patag nga maupay tamnan hin agrikultura. An Bukid Suiro, nga mayda kahataas hin 1,300 ka metros amo an gihataasi nga punto dida han isla.
Kaagi ngan Kasaysayan[igliwat | edit source]
Han temprano nga bahin han panahon han Esyanol, an yana-tinatawag nga Isla han Biliran gintawag nga Isla de Panamao (kun ha Winaray Purô han Pan-amaw). Ini nga pulong nahahanungod hin klase nga etniko nga pukot. An ngaran yana nga Biliran gintutuohan nga ginpili dida han mga namumutnga nga panahon han urhi nga mga 1600s ngan han temprano nga bahin han mga 1700. Sumala hin pipira nga ginmantala, an ngaran nagtíkang hin usa nga klase nga banwa nga an tawag borobiliran nga han una masurong dida han kapatagan han isla. Mayda liwat alternatibo nga teorya nga nasiring nga an ngaran tinmikang han pulong nga bilir, nga gintagan hin kahubaran hin daan nga Bisaya nga pagpurulongan o diksyunaryo nga amo an “pag-ultan o ligid hin sakayan, vase o bisan ano nga nalabaw, sugad hin ugat, o an agi mga ginhihimo han arado.” An diksyunaryo naghahatag gihapon han pulong nga biliran komo alternatibo nga kasurat han bilir. Ini nga teorya mayda suporta ha kaagi nga an Biliran amo an syahan nga dagko-nga-scale nga hirimoan hin sakayan nga ginhimo dida han mga 1600. Mga galleon ginhimo pagsuporta han Galleon nga Negosyo han Manila ngan Acapulco ha Mexico.
An syahan nga bungto, nga an ngaran Biliran, gintukod han 1712. Hini nga panahon, an isla kabahin han probinsya han Sugbo o Cebu. An Biliran, upod han mga isla han Samar ngan Leyte ginhimo nga lain nga probinsya dida han 1735. Ha pagtika-iha, han pagbulag han Samar ngan Leyte ngadto hin duha nga probinsya han 1768, an Biliran nahimo nga bahin han Leyte.
Dida han Gyera Pankalibotan II, an Biliran mayda kalugaringon nga mga puwersa gerilya ha ilarom han Leyte nga pamuno ni Coronel Ruperto Kangleon. An mga gerilya nga operasyon nakabulig hin dako han malinamposon nga paglugsong han mga puwersa liberasyon han mga Americano ha Palo, Leyte, han Oktubre 20, 1944 ugsa han Pakig-away ha Leyte Gulf.
Han Abril 8, 1959 ginpirma ngan nahimo nga balaod an Republic Act No. 2141 nga naghimo han Biliran nga sub-probinsya han Leyte. An isla nahimo la nga iya kalugaringon nga probinsya dida han Mayo 11, 1992 pinaagi han Republic Act No. 7160 ngan hin plebesito, ug yana an Biliran amo an usa han mga gibag-ohi nga mga probinsya.
Kitaa Gihapon[igliwat | edit source]
Mga Sumpay ha Gawas[igliwat | edit source]
- Opisyal nga Websayt han Gobierno han Probinsya han Biliran
- Biliran Island - Undiscovered Paradise
(No. 1 portal entry han Biliran ngan naghahatag hin mga impormasyon mahitungod hit pagbisita ha Biliran)
- My Biliran Island Picture Gallery
(dadamo nga mga litrato han Biliran)
- Biliran Forum
(Message Board para han mga Biliranon ngan ira mga kasangkayan ha bug-os nga kalibutan)
- Biliran Province
(Websayt han historiador nga hi Dr. Rolando Borrinaga mahitungod han Biliran. Damo nga impormasyon mahitungod han politika ngan kasaysayan han lalawigan)
- Websayt Mahitungod han Isla han Biliran
Mga Reperensya[igliwat | edit source]
- Borrinaga, Rolando O. “Lost meanings in Biliran.” [1]
- Borrinaga, Rolando O. “How Biliran got its name.” [2]
- Biliran. “About Biliran.” [3]